				|

		52013PC0621

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 718/1999 maidir le beartas i ndáil le hacmhainneacht chabhlach an Chomhphobail chun iompar ar uiscebhealaí intíre a spreagadh /* COM/2013/0621 final - 2013/0303 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Le Rialachán (CE) Uimh. 718/1999 an 29 Márta 1999
maidir le beartas i ndáil le hacmhainneacht chabhlach an Chomhphobail chun
iompar ar uiscebhealaí intíre a spreagadh[1]
tugadh isteach sásra rialála um acmhainneacht chabhlaigh, an riail 'sean go
nua', agus é mar chuspóir aici teacht chun cinn nó méadú ró-acmhainneacht an
chabhlaigh ar mhargadh na n-uiscebhealaí intíre san AE a sheachaint. Tiontaíodh
an riail 'sean go nua' in Aibreán 2003 ina sásra fuireachais atá le cur i
ngníomh i gcás ina mbíonn suaitheadh mór sa mhargadh den chineál dá dtagraítear
i dTreoir 96/75/CE[2].
Ag teacht lena mbeartais maidir le hacmhainneacht cabhlaigh, chuir na Ballstáit
a raibh uiscebhealaí acu a bhí nasctha le huiscebhealaí i mBallstáit eile agus
tonnáiste cabhlaigh iomlán de bhreis is 100 000 tona acu Ciste um
Uiscebhealach Intíre (an Cúlchiste) ar bun ar bhonn Airteagal 3 de
Rialachán (CE) Uimh. 718/1999.
Déantar na Cúlchistí a mhaoiniú ón gcistiú
barrachais ó scéimeanna feabhsuithe struchtúracha a reachtáladh go dtí 28 Aibreán 1999
agus ó na ranníocaíochtaí speisialta a fuarthas faoin riail 'sean go nua'.
Ranníocaíochtaí airgeadais ó thionscal iompair na n-uiscebhealaí intíre amháin
atá iontu agus is tuairim is EUR 35 milliún a luach carnach faoi
láthair.
Tá na cistí arna riaradh ag na húdaráis
inniúla sna Ballstáit lena mbaineann de réir a gcuid reachtaíochta náisiúnta
agus lena n-acmhainní riaracháin féin. Tá baint ag na heagraíochtaí náisiúnta a
dhéanann ionadaíocht thar ceann iompróirí ar na huiscebhealaí intíre leis an
riarachán sin i gcomhréir le hAirteagal 3(2) de Rialachán (CE) Uimh. 718/1999.

I gcomhréir le hAirteagal 3(4) agus le
hAirteagal 3(5) den Rialachán, ní féidir na cúlchistí a úsáid ach in dhá
chúinse[3]:
A.        I gcás ina mbíonn ‘suaitheadh mór sa
mhargadh’ i margadh iompair na n-uiscebhealaí intíre, dá dtagraítear in
Airteagal 7 de Threoir 96/75/CE, féadfaidh an Coimisiún, ar iarraidh
ó Bhallstát, bearta cuí a ghlacadh, go háirithe bearta chun aon mhéadú ar an
acmhainneacht iompair atá ar fáil ar an margadh i dtrácht a chosc.
Laistigh den sainmhíniú ar Airteagal 6 de
Rialachán (CE) Uimh. 718/1999, is éard a thuigfear le bearta cuí ná
athghníomhachtú ar an riail ‘sean go nua’, go ceann tréimhse teoranta, a
bhféadfadh bearta feabhsuithe struchtúracha a bheith ag gabháil leo, e.g.,
íocaíocht préimheanna chun soithí a bhriseadh, arna íoc ón gcúlchiste.
B.         I gcás ina mbíonn iarraidh d’aon
ghuth ó na heagraíochtaí a dhéanann ionadaíocht thar ceann iompar ar
uiscebhealaí intíre. Ina leithéid de chás, féadfaidh aon Bhallstát na bearta
sin dá dtagraítear in Airteagal 8 de Rialachán (CE) Uimh. 718/1999 a
ghlacadh.
Maidir le cabhlaigh an AE a nuachóiriú agus a
athstruchtúrú, is iad na bearta seo a leanas atá ar fáil chun cúinsí maithe don
timpeallacht agus don sábháilteacht a chruthú:
–
é a dhéanamh níos fusa d’iompróirí ar na
huiscebhealaí intíre atá ag fágáil an tionscail pinsean scoir luath a fháil nó
bogadh go gníomhaíocht eacnamaíoch eile;
–
gairmoiliúint nó scéimeanna athoiliúna a eagrú
d’oibreoirí atá ag fágáil an tionscail;
–
úinéirí-oibreoirí príobháideacha a spreagadh chun
dul isteach i gcomhlachais trádála;
–
oiriúnú soithí don dul chun cinn teicniúil a
spreagadh chun dalaí oibre a fheabhsú agus chun ceanglais sábháilteachta
theicniúla a chur chun cinn; agus
–
scileanna oibreoirí a fheabhsú chun forbairt agus
todhchaí na trádála a chosaint.
Níor baineadh úsáid riamh as an gcaipiteal sna
cúlchistí go nuige seo. Sa bhliain 2009, chuir an Ísiltír an Coimisiún ar an
eolas faoi shuaitheadh mór líomhnaithe ina margadh iompair ar uiscebhealaí agus
d'iarr air bearta cuí a ghlacadh i gcomhréir le Treoir 96/75/CE (cás A).
Ón bhfaisnéis a soláthraíodh, áfach, ní raibh an Coimisiún in ann suaitheadh
mór sa mhargadh a dhearbhú de réir shainmhíniú na Treorach.
Chuaigh eagraíochtaí ionadaíochta ar leibhéal
an AE i dteagmháil leis an gCoimisiún aon uair amháin, in 2003, chun an scéal a
fhiosrú maidir le deiseanna chun úsáid a bhaint as na cúlchistí (cás B).
Measadh, áfach, go raibh na bearta a beartaíodh lasmuigh de raon feidhme
Airteagail 8 de Rialachán (CE) Uimh. 718/1999.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA
Chuaigh an Coimisiún i gcomhairle leis na
heagraíochtaí ionadaíochta an 11 Aibreán 2013 mar gheall ar na
cúiseanna le nár baineadh riamh úsáid as na cúlchistí, cé go raibh an earnáil
ag dul in éag, agus mar gheall ar aon réiteach a d’fhéadfadh a bheith ann.
Dhearbhaigh siad go raibh raon feidhme teoranta Airteagal 8 ina bhac ar úsáid a
bhaint as na cistí a ghníomhachtú. Léirigh siad go mbeidís i bhfábhar raon
feidhme an Airteagail a leathnú ionas go bhféadfaí na bearta atá ann cheana
féin a chur i bhfeidhm i leith gairmoiliúna nó scéimeanna athoiliúna do na
baill chriú uile atá ag fágáil na hearnála. Leis an bhfoclaíocht san fhoráil
mar atá ní áirítear úinéirí-oibreoirí, rud a fhágann go bhfuil céatadán maith
den earnáil nach bhfuil i dteideal leas a bhaint as an gciste chun na críche
sin, cé nach bhfuil aon difear idir riachtanais oiliúna oibrithe agus
riachtanais bhaill chriú eile. Mheas geallsealbhóirí freisin nár mhór bearta a
ghlacadh chun na cumainn ghairmiúla a threisiú ar féidir leo ilroinnt na
hearnála a mhaolú. Ina theannta sin, mheas geallsealbhóirí gur mhaith an rud é
beart a chur leis chun soithí a nuachóiriú agus iad a chur in oiriúint don dul
chun cinn teicniúil ó thaobh an chomhshaoil de, rud a léiríonn an scéal mar atá
dáiríre ag an earnáil agus iad ag cur a bhfeidhmíocht comhshaoil ó thaobh na
n-astuithe de i gcomparáid le modhanna eile iompair.
3.           EILIMINTÍ DLÍ AN TOGRA
Ní chumhdaítear ach na gnéithe sóisialta sna
bearta dá dtagraítear in Airteagal 8 de Rialachán (CE) Uimh. 718/1999.
D’fhéadfaí na bearta sin a leathnú, áfach, go háirithe chun raon feidhme na
scéimeanna oiliúna a mhéadú, chun eagrú na hearnála a threisiú agus chun cúinsí
fabhracha a chruthú don nuálaíocht agus d’fheidhmíocht fheabhsaithe ó thaobh an
chomhshaoil de.
Dá bhrí sin beartaítear go leathnófar na
bearta dá bhforáiltear in Airteagal 8 mar a leanas:
·
tabharfar an deis gairmoiliúint nó scéimeanna
athoiliúna a eagrú do bhaill chriú uile atá ag fágáil na hearnála, ní
d'fhostaithe (nó d’oibreoirí) amháin;
·
ceadófar tacaíocht chun comhlachais ghairmiúla a
threisiú ar leibhéal an Aontais; agus
·
spreagfar nuáil soithí agus a gcur in oiriúint don
dul chun cinn teicniúil ó thaobh an chomhshaoil de.
2013/0303 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 718/1999
maidir le beartas i ndáil le hacmhainneacht chabhlach an Chomhphobail chun
iompar ar uiscebhealaí intíre a spreagadh
TÁ PARLAIMINT NA hEORPA AGUS
COMHAIRLE AN AONTAIS EORPAIGH
Ag féachaint don Chonradh ar Fheidhmiú an
Aontais Eorpaigh, go háirithe Airteagal 91(1) de,
Ag féachaint don togra ón gCoimisiún Eorpach,
Tar éis an dréachtghníomh reachtach a chur
chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[4],
Ag féachaint don tuairim ó Choiste na Réigiún[5],
Ag gníomhú dóibh i gcomhréir leis an
ngnáthnós imeachta reachtach,
De bharr an méid seo a leanas:
(1)       Le Rialachán (CE) Uimh. 718/1999
suítear beartas acmhainneacht chabhlach an Aontais i leith soithí a úsáidtear
chun earraí a iompar ar uiscebhealaí intíre sna Ballstáit.
(2)       I dtaca
le nuachóiriú agus athstruchtúrú na gcabhlach, ba cheart bearta sóisialta a
bheartú chun cabhrú le hoibreoirí ar mian leo tionscal na n-uiscebhealaí intíre
a fhágáil nó ar mian leo athoiliúint a fháil i gcomhair poist in earnáil eile,
chomh maith le bearta chun bunú grúpaí gnóthas a spreagadh, agus bearta a
fheabhsódh scileanna na n-oibreoirí agus a chuirfeadh óiriúnú soithí don dul
chun cinn teicniúil chun cinn.
(3)       Chun na críche sin, an
cúlchiste a cruthaíodh i ngach Ballstát ina bhfuil uiscebhealaí acu atá nasctha
le huiscebhealaí i mBallstáit eile agus tonnáiste cabhlaigh iomlán de bhreis is
100 000 tona acu, d’fhéadfaí é a úsáid má iarrann na heagraíochtaí a
dhéanann ionadaíocht thar ceann iompar ar uiscebhealaí intíre d’aon ghuth é.
(4)       Níor baineadh úsáid as na
cúlchistí riamh, cúlchistí nach bhfuil iontu ach ranníocaíochtaí ón tionscal
amháin.
(5)       Baineann na bearta i dtaca le
nuachóiriú chabhlach an Aontais dá dtagraítear in Airteagal 8 de Rialachán (CE)
Uimh. 718/1999 le cúrsaí sóisialta amháin. Ní fhoráiltear do chineálacha
eile bearta tacaíochta chun cúinsí fabhracha don nuáil ó thaobh an chomhshaoil
de a chruthú .
(6)       Na bearta in Airteagal 8 de
Rialachán (CE) Uimh. 718/1999 maidir le gairmoiliúint nó scéimeanna
athoiliúna, baineann siad le baill chriú uile atá ag fágáil na hearnála, lena n-áirítear
úinéirí/oibreoirí, agus ní leosan amháin atá cáilithe mar oibreoirí.
(7)       Le hAirteagal 8 de Rialachán
(CE) Uimh. 718/1999, déantar foráil do bhearta a spreagann
úinéirí/oibreoirí chun dul isteach i gcomhlachais trádála, ach ní do bhearta a
threisíonn na heagraíochtaí a dhéanann ionadaíocht thar ceann iompar ar
uiscebhealach intíre ar leibhéal an Aontais, cé gur féidir le heagraíochtaí
níos láidre ar fud an Aontais cabhrú chun ilroinnt san earnáil a mhaolú.
(8)       Dá bhrí sin ba cheart
Airteagal 8 de Rialachán (CE) Uimh. 718/1999 a chomhlánú le bearta chun
scéimeanna oiliúna nó athoiliúna a chur ar bun do bhaill chriú seachas iadsan
amháin atá cáilithe mar "oibreoirí" atá ag fágáil an tionscail, le
bearta chun oibreoirí a spreagadh chun dul isteach i gcomhlachais trádála, le
bearta chun comhlachais ghairmiúla a threisiú agus chun nuáil soithí a
spreagadh agus a gcur in oiriúint don dul chun cinn teicniúil ó thaobh an
chomhshaoil de agus ba cheart an Rialachán a leasú dá réir sin,
TAR ÉIS AN RIALACHÁN SEO A
GHLACADH:
Airteagal 1
Cuirtear an méid seo a leanas in ionad
Airteagal 8 de Rialachán (CE) Uimh. 718/1999:
‘Airteagal 8
Gan dochar d’Airteagal 3(5), féadfaidh aon
Bhallstát bearta a ghlacadh go háirithe chun:
–
é a dhéanamh níos fusa d’iompróirí ar na huiscebhealaí
intíre atá ag fágáil an tionscail pinsean scoir luath a fháil nó bogadh go
gníomhaíocht eacnamaíoch eile;
–
gairmoiliúint nó scéimeanna athoiliúna a eagrú do
bhaill chriú atá ag fágáil an tionscail;
–
scileanna oibreoirí a fheabhsú chun forbairt agus
todhchaí na gairme a chosaint.
–
oibreoirí a spreagadh chun dul isteach i
gcomhlachais trádála agus na comhlachais a dhéanann ionadaíocht thar ceann
iompar ar uiscebhealaí ar leibhéal an Aontais a threisiú,
–
oiriúnú soithí don dul chun cinn teicniúil a
spreagadh chun dálaí oibre a fheabhsú agus chun an tsábháilteacht a chur chun
cinn,
–
nuáil soithí agus a gcur in oiriúint don dul chun
cinn teicniúil ó thaobh an chomhshaoil de a spreagadh.’
Airteagal 2
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh
an Rialachán seo ina cheangal go huile agus go hiomlán agus infheidhme go
díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
[1]               IO L 90, 2.4.1999,
lch. 1-5.
[2]               Treoir 96/75/CE ón gComhairle an 19
Samhain 1996 maidir le córais chairtfhostaithe agus phraghsála i ndáil le
hiompar naisiúnta agus idirnáisiúnta ar uiscebhealaí intíre sa Chomhphobal, IO,
27.11.1996, lch. 12.
[3]               Sa Ghearmáin agus san Ísiltír,
baintear úsáid as fáltais na gcistí chun tacú le hiompar ar uiscebhealaí intíre
mar sin féin, ag tacú go háirithe le nuáil (NL) nó chun gairmoiliúint ar
árthach traenála a sholáthar d’oibreoirí loingseoireachta intíre (DE). Níor baineadh úsaid as an gcúlchiste féin riamh.
[4]               IO C ,, lch . .
[5]               IO C ,, lch . .


				|

		52014PC0382

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 604/2013 lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta ó mhionaoiseach neamhthionlactha nach bhfuil aon bhall teaghlaigh, siblín ná gaol aige i láthair go dleathach i mBallstát /* COM/2014/0382 final - 2014/0202 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
·
An foras leis an togra
Leasú is ea an togra seo ar mhír 4 d'Airteagal 8
de Rialachán (AE) Uimh. 604/2013 ó Pharlaimint na hEorpa agus ón
gComhairle lena mbunaítear na critéir agus na sásraí lena gcinntear cé acu
Ballstát atá freagrach as scrúdú a dhéanamh ar iarratas ar chosaint
idirnáisiúnta arna thaisceadh i gceann de na Ballstáit ag náisiúnach tríú tír
nó ag duine gan stát[1]
(dá ngairfear 'Rialachán Bhaile Átha Cliath III' anseo feasta).
Le linn na caibidlíochta maidir le Rialachán
Bhaile Átha Cliath III, d'aontaigh na comhreachtóirí go bhfágfaí ar oscailt
ceist na mionaoiseach neamhthionlactha ar iarratasóirí ar chosaint
idirnáisiúnta san Aontas Eorpach iad agus nach bhfuil aon bhall teaghlaigh,
siblín ná gaol acu ar chríoch na mBallstát, agus go bhfágfaí an fhoráil
ghaolmhar - Airteagal 8(4) - go bunúsach gan athrú (i.e. an tAirteagal ina
léirítear téacs an dara mír d'Airteagal 6 de Rialachán (CE) Uimh. 343/2003/CE
an 18 Feabhra 2003 maidir leis na critéir agus na sásraí lena
gcinntear cé acu Ballstát atá freagrach as scrúdú a dhéanamh ar iarratas ar
thearmann arna thaisceadh i gceann de na Ballstáit ag náisiúnach tríú tír) (dá
ngairfear Rialachán Bhaile Átha Cliath anseo feasta)[2] agus Dearbhú a
dhéanamh, a bheidh ag gabháil leis an Rialachán, ina mbeidh an t‑ábhar
seo a leanas:
"Iarrann an Chomhairle agus Parlaimint na
hEorpa ar an gCoimisiún smaoineamh ar Airteagal 8(4) den
Athmhúnlú ar Rialachán Bhaile Átha Cliath a athbhreithniú, gan dochar dá cheart
tionscnaimh, nuair a rialóidh an Chúirt Bhreithiúnais ar chás C‑648/
11, MA agus Grúpaí Eile vs. Státrúnaí na Roinne Baile agus ar a dhéanaí
faoi na teorainneacha ama a leagtar amach in Airteagal 46 de Rialachán
Bhaile Átha Cliath. Feidhmeoidh Parlaimint na hEorpa agus an Chomhairle araon a
n‑inniúlachtaí reachtacha ansin, agus leas an linbh á chur san áireamh
acu."
D'aontaigh an Coimisiún, tríd an Dearbhú
céanna, leis an gcur chuige atá á mholadh:
"Toilíonn an Coimisiún, de mheon an
chomhréitigh, agus lena áirithiú go nglacfar an togra láithreach, smaoineamh ar
an iarraidh sin, agus tuigeann sé go bhfuil sé sin teoranta do na cúinsí
sonracha sin agus nach gcruthaítear fasach leis an méid sin."
An 6 Meitheamh 2013, thug Cúirt Bhreithiúnais
an Aontais Eorpaigh a breithiúnas i gcás C‑648/11 agus rialaigh sí an
méid seo a leanas:
"Ní mór an dara mír d'Airteagal 6 de
Rialachán (CE) Uimh. 343/2003 ón gComhairle an 18 Feabhra 2003
lena mbunaítear na critéir agus na sásraí lena gcinntear cé acu Ballstát atá
freagrach as scrúdú a dhéanamh ar iarratas ar thearmann arna thaisceadh i
gceann de na Ballstáit ag náisiúnach tríú tír a léirmhíniú mar ní a chiallaíonn
go n‑ainmneofar, in imthosca amhail imthosca na bpríomhimeachtaí inar
thaisc mionaoiseach neamhthionlactha nach bhfuil aon bhall teaghlaigh aige i
láthair go dleathach ar chríoch Ballstáit ,iarratais ar thearmann i mbreis is
Ballstát amháin, go n‑ainmneofar an Ballstát ina bhfuil an mionaoiseach
sin i láthair tar éis dó iarratas ar thearmann a thaisceadh ann mar an 'Ballstát
atá freagrach."
·
Cuspóirí an togra
Cuireann an togra seo rialú na Cúirte
Breithiúnais i gcás C‑648/11 san áireamh go hiomlán. Tá sé dírithe ar
aghaidh a thabhairt ar éiginnteacht na forála atá ann faoi láthair maidir le
mionaoisigh neamhthionlactha nach bhfuil aon bhall teaghlaigh, siblín ná gaol
acu ar chríoch na mBallstát, trí dheimhneacht dhlíthiúil i ndáil le freagracht
as scrúdú a dhéanamh ar iarratas ar chosaint idirnáisiúnta i gcásanna den sórt
sin a sholáthar.
2.           TORADH NA gCOMHAIRLIÚCHÁN
LEIS NA PÁIRTITHE LEASMHARA AGUS NA MEASÚNUITHE TIONCHAIR
Níor ghá comhairliúcháin shonracha ná
measúnuithe tionchair sonracha chun an togra seo a ullmhú toisc nach bhfuil sa
togra cúngdhírithe seo ach obair leantach ar an gcomhairliúchán cuimsitheach
agus na measúnuithe tionchair cuimsitheacha a rinne an Coimisiún cheana féin
agus a thogra COM(2008)820 final á ullmhú aige chun Rialachán (CE) Uimh. 343/2003/CE
ón gComhairle a athmhúnlú. Dá bhrí sin, na comhairliúcháin a rinne an Coimisiún
chun an togra sin a ullmhú, baineann siad leis an togra seo.
Measann an Coimisiún gur cheart an togra chun Airteagal 8(4)
a leasú a chur ar aghaidh a luaithe is féidir, d'fhonn deimhneacht dhlíthiúil a
áirithiú maidir leis na forálacha faoi mhionaoisigh neamhthionlactha i 'nós
imeachta Bhaile Átha Cliath'. Thairis sin, tá sé fíor-riachtanach go mbeadh
leagan deiridh den Airteagal seo ann roimh dhul ar aghaidh chun rialacha
forlíontacha maidir le mionaoisigh neamhthionlactha a chur ar fáil ar bhonn Airteagal 290
den Chonradh ar Fheidhmiú an Aontais Eorpaigh.
3.           GNÉITHE DLÍ AN TOGRA
·
Achoimre ar an mbeart atá beartaithe.
Dírítear sa togra seo ar cheist na freagrachta
as scrúdú a dhéanamh ar iarratas ar thearmann ó mhionaoiseach neamhthionlactha
nach bhfuil aon bhall teaghlaigh, siblín ná gaol aige ar chríoch an AE.
Cumhdaíonn an fhoráil atá beartaithe dhá chás fhéideartha na mionaoiseach
neamhthionlactha a bhíonn le fáil i gcás den sórt sin:
Cumhdaíonn mír 4a cás atá cosúil leis an gcás
a bhfuil cur síos air i gcás C‑648/11, i.e. mionaoiseach
neamhthionlactha nach bhfuil aon bhall teaghlaigh, siblín nó gaol aige ar
chríoch an AE agus arbh iomaí iarratas ar thearmann a thaisc sé, lena n‑áirítear
sa Bhallstát ina bhfuil sé faoi láthair. Sa chás sin, cinntear an Ballstát atá
freagrach de réir bhreithiúnas na Cúirte Breithiúnais, i.e. baineann freagracht
leis an mBallstát inar thaisc an mionaoiseach iarratas agus ina bhfuil sé faoi
láthair. Is é is aidhm don riail seo a áirithiú nach gcuirfear fad gan ghá leis
an nós imeachta lena gcinntear cé an Ballstát atá freagrach, agus go mbeidh
rochtain phras ag mionaoisigh neamhthionlactha ar na nósanna imeachta chun
stádas cosanta idirnáisiúnta a chinneadh. Tugtar isteach an tagairt do leas an
mhionaoisigh chun eisceachtaí ón riail sin a cheadú i gcásanna ina bhféadfaía
léiriú go mbeadh baol ann do leas an mhionaoisigh dá bhfanfadh sé i gcríoch an
Bhallstáit ina bhfuil sé
Tugann mír 4b aghaidh ar an gcás ina bhfuil
mionaoiseach is iarratasóir ar chosaint idirnáisiúnta i láthair ar chríoch
Ballstáit gan iarratas a thaisceadh ann. Moltar gur cheart don Bhallstát deis a
thabhairt don mhionaoiseach iarratas a thaisceadh ann, tar éis dó é a chur ar
an eolas faoina cheart an méid sin a dhéanamh agus na himpleachtaí a bhaineann
leis. Dhá rogha atá ag an mionaoiseach dá bhrí sin: iarratas a chur isteach ar
chosaint idirnáisiúnta sa Bhallstát sin nó gan cur isteach uirthi. I gcás ina
dtaisctear iarratas le húdaráis an Bhallstáit sin, beidh feidhm le himthosca de
mhír 4a, i.e. is é an Ballstát sin a bheidh freagrach as an iarratas sin a
scrúdú. Dá bhrí sin, fanfaidh an mionaoiseach sa Bhallstát ina bhfuil sé faoi
láthair agus scrúdófar a iarratas ann, ar choinníoll gur chun leasa an
mhionaoisigh an méid sin. Is í an rogha eile gur cheart an mionaoiseach a aistriú
chuig an mBallstát a meastar gurb é an Ballstát is oiriúnaí chun leasa an
mhionaoisigh (ina bhféadfar a chur san áireamh, cé nach féidir é a bheith
teoranta dó sin, go bhféadfadh nós imeachta chun scrúdú a dhéanamh ar iarratas
ar chosaint idirnáisiúnta a bheith ar siúl go leanúnach nó dúnta agus cinneadh
críochnaitheach air, etc).
Ní thugann cás C‑648/11 aghaidh ar chás
an mhionaoisigh a chinneann gan iarratas nua a thaisceadh sa Bhallstát ina
bhfuil séi láthair. Ní foláir an cás sin a chumhdach sa Rialachán, ámh, d'fhonn
easnaimh sna critéir freagrachta a sheachaint. Is é an réiteach a mholtar gur
cheart gurbh é an Ballstát atá freagrach an Ballstát inar thaisc an
mionaoiseach an t‑iarratas is déanaí uaidh. Is é is aidhm don riail sin a
áirithiú go bhfuil cinnteacht chun teacht ar an mBallstát atá freagrach, trí
riail atá cinnte intuartha a thabhairt isteach. Cuirtear isteach na tagairtí do
leas an mhionaoisigh d'fhonn a áirithiú, mar atá i mír 4a, go seachnófar
aistrithe atá ag teacht salach ar a leas.
Is aidhm do mhír 4c a áirithiú go ndéanfar an
measúnú ar leas an mhionaoisigh i gcomhar idir an Ballstát a dhéanann an t‑iarratas
agus an Ballstát a fhaigheann an t‑iarratas, d'fhonn cé an Ballstát atá
freagrach as an mionaoiseach a chinntiú i gcomhpháirt, agus coinbhleachtaí
leasa a sheachaint.
Na ráthaíochtaí le haghaidh mionaoiseach dá
bhforáiltear in Airteagal 6 de Rialachán 604/2013, tá siad i bhfeidhm ar
gach mionaoiseach atá faoi réir nósanna imeachta an Rialacháin seo. Dá bhrí
sin, níor measadh gur ghá saintagairt d'fhorálacha Airteagal 6 i ndáil le
mionaoisigh neamhthionlactha a fhaighter i gceann de na cásanna a shainítear in
Airteagal 8(4).
I mír 4d níl critéar chun freagracht a
áirithiú, ach cuirtear riail ar fáil a údaróidh do na Ballstáit a chéile a chur
ar an eolas faoi fhreagracht nua a glacadh. Ceadaíonn sé sin don Bhallstát a
bhí freagrach roimhe sin as 'nós imeachta Bhaile Átha Cliath' a chur i gcrích
an cás a dhúnadh go hinmheánach. Tá sé seo ábhartha go háirithe d'fhonn
mí-úsáid an chórais a sheachaint, i gcás ina mbogann an mionaoseach ar aghaidh
go dtí Ballstát eile agus gan aon chúis eile aige seachas fad a chur lena
fhanacht ar chríoch an AE. Tá an fhoráil sin cosúil leis an bhforáil atá in Airteagal 17(1)(2)
de Rialachán 604/2013, ina dtugtar isteach an riail faisnéise chéanna a tugadh
isteach i leith an chlásail cheannasachta.
·
Geoiméadracht athraitheach
Leasaítear leis an togra seo Rialachán (AE)
Uimh. 604/2013 agus úsáidtear an bunús dlí céanna leis an ngníomh sin, mar
atá pointe (e) den dara mír d'Airteagal 78 den Chonradh ar Fheidhmiú an
Aontais Eorpaigh.
Níl Teideal V den Chonradh ar Fheidhmiú an
Aontais Eorpaigh infheidhme maidir leis an Ríocht Aontaithe ná maidir le
hÉirinn, mura gcinneann an dá thír sin a mhalairt, i gcomhréir leis na
forálacha atá leagtha amach sa Phrótacal ar sheasamh na Ríochta Aontaithe agus
na hÉireann atá i gceangal leis an gConradh ar an Aontas Eorpach (CAE) agus
leis an CFAE.
Tá an Ríocht Aontaithe agus Éire faoi cheangal
Rialachán 604/2013 tar éis dóibh fógra a thabhairt gur mhian leo bheith
páirteach i nglacadh agus i gcur i bhfeidhm an Rialacháin sin, bunaithe ar an
bPrótacal thuasluaite. Níl éifeacht ag seasamh na mBallstát sin maidir le
Rialachán 604/2013 ar a rannpháirtíocht fhéideartha i ndáil leis an Rialachán
leasaithe.
Faoin bPrótacal ar sheasamh na Danmhairge, atá
i gceangal leis an gConradh ar an Aontas Eorpach agus leis an CFAE, níl an
Danmhairg rannpháirteach i nglacadh na mbeart de bhun Theideal V den CFAE ag an
gComhairle (cé is moite de "bearta ag cinneadh na dtríú tíortha
a mbeidh ar a náisiúnaigh víosa a bheith ina seilbh acu agus
teorainneacha seachtracha na mBallstát á dtrasnú acu, ná ar bhearta maidir le
formáid chomhionann do víosaí"). Mar sin féin, ós rud é go
gcuireann an Danmhairg Rialachán reatha Bhaile Átha Cliath i bhfeidhm, ar
bhonn comhaontaithe idirnáisiúnta a chuir sí i gcrích leis an CE in 2006[3], tabharfaidh sí, i
gcomhréir le hAirteagal 3 den chomhaontú sin, fógra don Choimisiún faoina
cinneadh cibé acu a chuirfidh sí ábhar an Rialacháin leasaithe i bhfeidhm nó
nach gcuirfidh.
·
Tionchar an togra ar Bhallstáit nach bhfuil san AE
ach a bhfuil ceangal acu le córas Bhaile Átha Cliath
I gcomhthreo le comhlachas roinnt Ballstát
nach bhfuil san AE le acquis Schengen, thug an Comhphobal roinnt comhaontuithe
i gcrích, comhaontuithe lena ndéantar na tíortha sin a chomhlachú freisin le
acquis Bhaile Átha Cliath/Eurodac:
–
an comhaontú lena ndearnadh an Íoslainn agus an
Iorua a chomhlachú agus a tugadh i gcrích in 2001[4];
–
an comhaontú lena ndearnadh an Eilvéis a chomhlachú
agus a tugadh i gcrích an 28 Feabhra 2008[5];
–
an prótacal lena ndearnadh Lichtinstéin a
chomhlachú agus a síníodh an 28 Feabhra 2008[6].
D'fhonn cearta agus oibleagáidí a chruthú idir
an Danmhairg– atá comhlachaithe le acquis Bhaile Átha Cliath/EURODAC trí
chomhaontú idirnáisiúnta–, mar a míníodh thuas, agus na tíortha comhlachaithe
atá luaite thuas, tugadh dhá ionstraim eile chun críche idir an Comhphobal agus
na tíortha comhlachaithe[7].
I gcomhréir leis na trí chomhaontú a luaitear
thuas, glacfaidh na tíortha comhlachaithe le acquis Bhaile Átha Cliath/Eurodac
agus le forbairt an acquis gan eisceacht. Níl siad páirteach i nglacadh aon
ghníomhartha a leasaíonn ná a chuireann le acquis Bhaile Átha Cliath (lena n‑áirítear,
mar sin, an togra seo) ach caithfidh siad fógra a thabhairt don Choimisiún
laistigh de thréimhse shonrach maidir lena gcinneadh ábhar an ghnímh sin a
ghlacadh nó gan é a ghlacadh, a luaithe a fhormheasfaidh an Chomhairle agus
Parlaimint na hEorpa é. Mura nglacann an Iorua, an Íoslainn, an Eilvéis ná
Lichtinstéin le gníomh lena leasaítear nó lena gcuirtear le acquis Bhaile Átha
Cliath/Eurodac, cuirfear an clásal 'gilitín' i bhfeidhm agus cuirfear deireadh
leis na comhaontuithe sin, ach amháin má chinneann an Comhchoiste nó an Coiste
Measctha arna bhunú ag na comhaontuithe a mhalairt d'aontoil.
2014/0202 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (AE) Uimh. 604/2013
lena gcinntear cé acu Ballstát atá freagrach as scrúdú a dhéanamh ar iarratas
ar chosaint idirnáisiúnta ó mhionaoiseach neamhthionlactha nach bhfuil aon
bhall teaghlaigh, siblín ná gaol aige i láthair go dleathach i mBallstát
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 78(2)(e) de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[8],

Ag féachaint don tuairim ó Choiste na Réigiún[9],
Ag gníomhú dóibh i gcomhréir leis an
ngnáthnós imeachta reachtach,
De bharr an méid seo a leanas:
(1)       Cinneann Rialachán (AE) Uimh. 604/2013
ó Pharlaimint na hEorpa agus ón gComhairle[10]
gurb é an Ballstát inar thaisc mionaoiseach neamhthionlactha iarratas ar
chosaint idirnáisiúnta an Ballstát atá freagrach as scrúdú a dhéanamh ar an
iarratas sin.
(2)       Tar éis ghlacadh Rialachán
(AE) Uimh. 604/2013, rialaigh an Chúirt Bhreithiúnais i gcás C‑648/11,
i gcás ina dtaisceann mionaoiseach neamhthionlactha nach bhfuil aon bhall
teaghlaigh aige i láthair go dleathach ar chríoch Ballstáit iarratais ar
thearmann i mbreis is Ballstát amháin, gurb é an Ballstát ina bhfuil an
mionaoiseach i láthair tar éis iarratas ar thearmann a thaisceadh ann atá le
hainmniú mar an Ballstát atá freagrach.
(3)       Níor thug an breithiúnas
aghaidh ar staid an mhionaoisigh neamhthionlactha nach bhfuil aon bhall
teaghlaigh aige i láthair go dleathach ar chríoch Ballstáit, a thaisc iarratais
ar thearmann i mBallstát amháin nó níos mó, agus atá i láthair ar chríoch
Ballstáit gan iarratas a thaisceadh ann. D'fhonn foráil chomhtháite maidir le
mionaoisigh neamhthionlactha a áirithiú sa Rialachán seo agus éiginnteacht
dhlíthiúil a sheachaint, ba cheart foráil freisin don chritéar lena chinneadh
cé an Ballstát atá freagrach i gcás den sórt sin.
(4)       De réir an bhreithiúnais, ba
cheart don Bhallstát atá freagrach an Ballstát inar taisceadh an chéad iarratas
a chur ar an eolas dá réir sin. Ós rud é nach gceanglaítear ach ar Bhallstát
amháin an t‑iarratas ar thearmann a scrúdú, ba cheart don Bhallstát atá
freagrach a chinneadh a chur in iúl don Bhallstáit a bhí freagrach roimhe sin,
don Bhallstát a bhfuil nós imeachta á chur i bhfeidhm aige chun a chinneadh cé
an Ballstát atá freagrach nó an Ballstát ar iarradh air an mionaoiseach a
ghabháil ar láimh nó a thógáil ar ais, de réir mar a bheidh.
(5)       [I gcomhréir le hAirteagal 3
agus le hAirteagal 4a(1) de Phrótacal Uimh. 21 maidir le seasamh na
Ríochta Aontaithe agus na hÉireann i dtaca leis an Limistéar Saoirse, Slándála
agus Ceartais, atá i gceangal leis an gConradh ar an Aontas Eorpach agus leis
an gConradh ar Fheidhmiú an Aontais Eorpaigh thug na Ballstáit sin fógra gur
mian leo a bheith rannpháirteach agus an Rialachán seo á ghlacadh agus á chur i
bhfeidhm.]
(6)       I gcomhréir le hAirteagal 1
agus le hAirteagal 2 de Phrótacal Uimh. 22 maidir le seasamh na
Danmhairge atá i gceangal leis an gConradh ar an Aontas Eorpach agus leis an
gConradh ar Fheidhmiú an Aontais Eorpaigh, níl an Danmhairg rannpháirteach i
nglacadh an Rialacháin seo agus níl an Rialachán seo ina cheangal ar an
Danmhairg ná níl sí faoi réir a chur i bhfeidhm.
(7)       Ba cheart, dá bhrí sin,
Rialachán (AE) Uimh. 604/2013 a leasú dá réir,
TAR ÉIS AN RIALACHÁN SEO A GHLACADH:
Airteagal 1
I Rialachán (AE) Uimh. 604/2013, cuirtear
an méid seo a leanas in ionad mhír 4 d’Airteagal 8:
"4a.        I gcás nach mbeidh aon
bhall teaghlaigh, gaol nó siblín ag mionaoiseach neamhthionlactha i láthair go
dleathach i mBallstát, dá dtagraítear i mír 1 agus i mír 2, is é an Ballstát
lenar thaisc an mionaoiseach neamhthionlactha a iarratas ar chosaint
idirnáisiúnta a bheidh freagrach as scrúdú a dhéanamh ar an iarratas ar
chosaint idirnáisiúnta, ar choinníoll gur chun leasa an mhionaoisigh é sin.
4b.         I gcás ina bhfuil iarratasóir
dá dtagraítear i mír 4a i láthair ar chríoch Ballstáit gan iarratas a
thaisceadh ann, cuirfidh an Ballstát an mionaoiseach neamhthionlactha ar an
eolas faoina cheart chun iarratas a dhéanamh agus tabharfaidh sé deis
éifeachtach dó iarratas a thaisceadh sa Bhallstát sin.
I gcás ina dtaisceann an mionaoiseach
neamhthionlactha dá dtagraítear sa chéad fhomhír iarratas sa Bhallstát ina
bhfuil sé i láthair, is é an Ballstát sin a bheidh freagrach as an iarratas sin
a scrúdú, ar choinníoll gur chun leasa an mhionaoisigh é sin.
I gcás nach dtaisceann an mionaoiseach
neamhthionlactha dá dtagraítear sa chéad fhomhír iarratas sa Bhallstát ina
bhfuil sé i láthair, is é an Ballstát atá freagrach an Ballstát inar thaisc an
mionaoiseach neamhthionlactha a iarratas is déanaí, ach amháin más rud é nach
chun leasa an mhionaoisigh é sin.
4c.          An Ballstát a n‑iarrtar
air mionaoiseach neamhthionlactha a thógáil ar ais, comhoibreoidh sé leis an
mBallstát ina bhfuil an mionaoiseach neamhthionlactha i láthair d'fhonn leas an
mhionaoisigh a mheasúnú.
4d.         An Ballstát atá freagrach, de
bhun mhír 4a, cuirfidh sé na Ballstáit seo a leanas, de réir mar is gá, ar an
eolas faoi:
(a)
an Ballstát a bhí freagrach roimhe sin;
(b)
an Ballstát atá i mbun an nós imeachta chun a
chinneadh cé acu Ballstát atá freagrach;
(c)
an Ballstát ar iarradh air bheith i bhfeighil ar an
mionaoiseach neamhthionlactha a ghabháil ar láimh;
(d)
an Ballstát ar iarradh air an mionaoiseach
neamhthionlactha a thógáil ar ais.
Seolfar an fhaisnéis sin tríd an ngréasán
cumarsáide leictreonaí 'DubliNet' a cuireadh ar bun faoi Airteagal 18 de
Rialachán (CE) Uimh. 1560/2003."
Airteagal 2
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach sna Ballstáit i
gcomhréir leis na Conarthaí.
Arna dhéanamh sa Bhruiséil,
Thar ceann Pharlaimint na hEorpa               Thar
ceann na Comhairle
An tUachtarán                                               An
tUachtarán
[1]               IO L 180/31, 29.6.2013, lch. 31.
[2]               IO L 50, 25.2.2003, lch. 1
[3]              An comhaontú idir an Comhphobal
Eorpach agus Ríocht na Danmhairge maidir leis na critéir agus na sásraí lena
gcinntear cé an stát atá freagrach as scrúdú a dhéanamh ar iarraidh ar
thearmann arna thaisceadh sa Danmhairg nó i mBallstát ar bith eile de chuid an
Aontais Eorpaigh agus Eurodac chun méarloirg a chur i gcomparáid d'fhonn
Coinbhinsiún Bhaile Átha Cliath a chur i bhfeidhm go héifeachteach, (IO L 66,
8.3.2006, lch 38).
[4]           Comhaontú idir
an Comhphobal Eorpach agus Poblacht na hÍoslainne agus Ríocht na hIorua maidir
leis na critéir agus na sásraí lena gcinntear cé an stát atá freagrach as
iarraidh ar thearmann a scrúdú arna taisceadh i mBallstát nó san Íoslainn nó
san Iorua, (IO L 93, 3.4.2001, lch. 40).
[5]           Comhaontú idir
an Comhphobal Eorpach agus Cónaidhm na hEilvéise maidir leis na critéir agus na
sásraí lena gcinntear cé an Stát atá freagrach as iarraidh ar thearmann a
scrúdú arna taisceadh i mBallstát nó san Eilvéis, (IO L 53, 27.2.2008, lch
.5).
[6]           Prótacal idir
an Comhphobal Eorpach, Cónaidhm na hEilvéise agus Prionsacht Lichtinstéin
maidir le comhlachas Phrionsacht Lichtinstéin leis an gComhaontú idir an
Comhphobal Eorpach agus Cónaidhm na hEilvéise i ndáil leis na critéir agus na
sásraí lena gcinntear cé an stát atá freagrach as iarraidh ar thearmann arna
thaisceadh i mBallstát nó san Eilvéis a scrúdú, (IO L 160 18.6.2011 p. 39)
[7]           Prótacal idir
an Comhphobal Eorpach, Cónaidhm na hEilvéise agus Prionsacht Lichtinstéin a
ghabhann leis an gComhaontú idir an Comhphobal Eorpach agus Cónaidhm na
hEilvéise maidir leis na critéir agus na sásraí lena gcinntear cé an stát atá
freagrach as iarraidh ar thearmann a scrúdú arna taisceadh i mBallstát nó san
Eilvéis (arna thabhairt i gcrích an 24.10.2008, IO L 161, 24.06.2009,
lch. 8) agus Prótacal a ghabhann leis an gComhaontú idir an Comhphobal,
Poblacht na hÍoslainne agus Ríocht na hIorua maidir leis na critéir agus na
sásraí lena gcinntear cé acu an stát atá freagrach as iarraidh ar thearmann a
scrúdú arna taisceadh i mBallstát, san Íoslainn nó san Iorua (IO L 93,
3.4.2001).
[8]               IO C , , lch. .
[9]               IO C , , lch. .
[10]             Rialachán (AE) Uimh. 604/2013 ó Pharlaimint na hEorpa
agus ón gComhairle an 26 Meitheamh 2013 lena mbunaítear na critéir
agus na sásraí lena gcinntear cé acu Ballstát atá freagrach as scrúdú a
dhéanamh ar iarratas ar chosaint idirnáisiúnta arna thaisceadh i gceann de na
Ballstáit ag náisiúnach tríú tír nó ag duine gan stát (IO L 180,
29.6.2013, lch. 31).


				|

		52014PC0322

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE Maidir le comhrialacha le haghaidh onnmhairí (códú) /* COM/2014/0322 final - 2014/0167 (COD) */

			   	MEABHRÁN
MÍNIÚCHÁIN
1.           I gcomhthéacs Eoraip na ndaoine,
cuireann an Coimisiún an‑bhéim ar shimpliú agus ar shoiléiriú dhlí an
Aontais ionas go mbeidh sé níos soiléire agus níos so-aimsithe do na saoránaigh
agus, dá réir sin, go gcruthófar deiseanna nua dóibh agus seans chun úsáid a
bhaint as na cearta sonracha a bhronntar orthu .
              Ní féidir an aidhm sin a bhaint
amach fad is atá líon mór forálacha a leasaíodh roinnt uaireanta, agus leasuithe
suntasacha a bheith i gceist go minic, scaipthe anseo agus ansiúd, rud a
fhágann go mbíonn gá le cuardach a dhéanamh ar roinnt de na forálacha sin san
ionstraim bhunaidh agus ar roinnt eile acu in ionstraimí leasaitheacha níos
déanaí. Is gá, dá bhrí sin, mórobair thaighde a dhéanamh, i bhfoirm comparáide
idir cuid mhór ionstraimí éagsúla, chun na rialacha atá i bhfeidhm faoi láthair
a shainaithint.
              Ar an gcúis sin, tá gá freisin le
códú a dhéanamh ar rialacha a leasaíodh go minic má tá an dlí le bheith soiléir
agus trédhearcach.
2.           Chinn an Coimisiún, dá bhrí sin, ar
an 1 Aibreán 1987[1],
treoir a thabhairt dá fhoireann á rá gur cheart gach gníomh a chódú i
ndiaidh deich leasú ar a mhéad, agus cuireadh i bhfios dóibh gur
bunriachtanas é seo agus gur cheart féachaint le códú a dhéanamh ag eatraimh is
giorra ná sin ar na téacsanna a bhfuil siad freagrach astu lena chinntiú go
bhfuil na forálacha atá iontu soiléir agus sothuigthe.
3.           Dearbhaíodh an méid sin i gConclúidí
Uachtaránacht na Comhairle Eorpaí i nDún Éideann (Nollaig 1992)[2] agus cuireadh i bhfios
an tábhacht a bhaineann le códú mar go dtugann sé cinnteacht faoin dlí
is infheidhme maidir le hábhar ar leith tráth ar leith.
              Ní foláir an nós imeachta coitianta
a bhaineann le glacadh ghníomhartha an Aontais a chomhlíonadh go huile agus go
hiomlán le linn an códú á dhéanamh.
              Ós rud é nach ceadmhach athruithe a
dhéanamh ar shubstaint na n‑ionstraimí lena mbaineann an códúchán,
tháinig Parlaimint na hEorpa, an Chomhairle agus an Coimisiún ar chomhaontú, trí
chomhaontú idirinstitiúideach dar dáta an 20 Nollaig 1994, go bhféadfar
nós imeachta luathaithe a úsáid chun ionstraimí códaithe a ghlacadh go mear.
4.           Is é is cuspóir don togra seo códú a
dhéanamh ar Rialachán (CE) Uimh. 1061/2009 ón gComhairle an 19 Deireadh
Fómhair 2009 lena mbunaítear comhrialacha d'onnmhairí[3]. Glacfaidh an Rialachán
nua ionad na ngníomhartha éagsúla a chuimsítear ann[4]; caomhnaítear go huile
agus go hiomlán inneachar na ngníomhartha atá á gcódú agus, dá bhrí sin, ní
dhéantar ach iad a thabhairt le chéile agus na leasuithe foirmiúla sin
amháin a bhfuil gá leo don phróiseas códúcháin féin a dhéanamh.
5.           Rinneadh
an togra códúcháin a tharraingt suas ar bhonn réamh‑chomhdhlúthú,
in 22 teanga oifigiúil, ar Rialachán (CE) Uimh. 1061/2009 agus
ar na hionstraimí lena leasaítear é. Is í Oifig Foilseachán an Aontais Eorpaigh
a rinne an comhdhlúthú sin trí chóras próiseála sonraí. I gcás
uimhreacha nua a bheith tugtha do na hAirteagail, taispeántar an comhghaol idir
an tseanuimhir agus an uimhir nua i dtábla atá leagtha amach in
Iarscríbhinn III a ghabhann leis an Rialachán códaithe.
ê 1061/2009
(oiriúnaithe)
2014/0167 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
Ö Maidir le Õ comhrialacha le
haghaidh onnmhairí (códú)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh Ö ar Fheidhmiú an
Aontais Eorpaigh Õ , agus go háirithe Airteagal Ö 207(2) Õ de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[5],

Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Rinneadh Rialachán (CE) Uimh. Ö 1061/2009[6] Õ a leasú go suntasach[7]. Ar mhaithe le soiléire
agus le réasúntacht, ba cheart an Rialachán Ö sin Õ a chódú.
(2)       Ba cheart an comhbheartas
tráchtála a bheith bunaithe ar phrionsabail aonfhoirmeacha.
(3)       Ba cheart comhrialacha a Ö chur ar fáil Õ le haghaidh
onnmhairithe ón Ö Aontas Õ .
(4)       Tá onnmhairí nach mór
léirscaoilte go hiomlán sna Ballstáit go léir. Is féidir, dá bhrí sin, glacadh
leis mar phrionsabal de chuid an Ö Aontais Õ nach bhfuil
onnmhairithe go tríú tíortha faoi réir aon sriain chainníochtúil, faoi réir na
n‑eisceachtaí dá bhforáiltear sa Rialachán seo agus gan dochar do bhearta
den sórt sin a d'fhéadfadh Ballstáit a ghlacadh i gcomhréir leis an gConradh.
(5)       Ba cheart a chur in iúl don
Choimisiún más rud é go measann Ballstát go bhféadfadh bearta cosanta a bheith
riachtanach mar thoradh ar fhorbairtí neamhghnácha ar an margadh.
(6)       Ní mór scrúdú a dhéanamh ar
leibhéal an Ö Aontais Õ , go háirithe ar
bhonn aon fhaisnéise den sórt sin, ar théarmaí agus coinníollacha onnmhairithe,
ar threochtaí onnmhairithe, ar ghnéithe éagsúla na staide eacnamaíche agus
tráchtála, agus ar na bearta a bheidh le glacadh, más ann dóibh.
(7)       D'fhéadfadh an scrúdú sin a
léiriú gur cheart don Ö Aontas Õ faireachas a
dhéanamh ar onnmhairí áirithe, nó gur cheart bearta cosanta eatramhacha a thabhairt
isteach mar chosaint in éadan cleachtas nach raibh súil leo.
(8)       Aon bhearta cosanta ar gá iad
chun leasa an Ö Aontais Õ , ba cheart iad a
ghlacadh agus aird chuí á tabhairt ar na hoibleagáidí idirnáisiúnta atá ann cheana.
ê 1061/2009
aithris 11 (oiriúnaithe)
(9)       I gcásanna lena mbaineann
deacrachtaí soláthair iarbhír nó féideartha, is gá a údarú do na Ballstáit atá
faoi cheangal ag gealltanais idirnáisiúnta agus iad ag bunú córais chun táirgí
ola a leithdháileadh idir páirtithe conarthacha, cloí leis na hoibleagáidí a
éiríonn maidir le tríú tíortha, gan dochar d'fhorálacha an Ö Aontais Õ arna nglacadh chun
na críche céanna. Ba cheart go mbeadh an t‑údarú sin i bhfeidhm go dtí go
nglacfaidh Ö Parlaimint na
hEorpa agus Õ an Chomhairle bearta
iomchuí de bhun gealltanas arna ndéanamh ag an Ö Aontas Õ nó ag na Ballstáit
uile.
ê 1061/2009
aithris 12 (oiriúnaithe)
(10)     Ba cheart feidhm a bheith ag
an Rialachán seo maidir le gach táirge, cibé a mbaineadh sé le tionsclaíocht nó
le talmhaíocht. Ba cheart dá fheidhmiú a bheith ina chomhlánú ar fheidhmiú na n‑ionstraimí
lena mbunaítear comheagraíocht na margaí talmhaíochta, agus le feidhmiú na n‑ionstraimí
speisialta arna nglacadh faoi Airteagal Ö 352 Õ den Chonradh maidir
le táirgí talmhaíochta próiseáilte. Ní mór aon fhorluí idir forálacha an
Rialacháin seo agus forálacha na n‑ionstraimí Ö sin Õ , go háirithe sna
clásail chosanta, a sheachaint, áfach.
ê 37/2014
Airteagal 1 agus Iarscríbhinn 21 (oiriúnaithe)
(11)     Éilíonn cur chun feidhme Ö an Rialacháin
seo Õ dálaí aonfhoirmeacha
chun bearta Ö cosanta Õ a ghlacadh. Ba
cheart go nglacfadh an Coimisiún na bearta sin i gcomhréir le Rialachán (AE) Uimh. 182/2011
ó Pharlaimint na hEorpa agus ón gComhairle[8],
ê 1061/2009
(oiriúnaithe)
TAR ÉIS AN RIALACHÁN SEO A GHLACADH:
CAIBIDIL I
BUNPHRIONSABAL
Airteagal 1
Beidh onnmhairiú táirgí ón Ö Aontas Õ go dtí tríú tíortha
saor, is é sin le rá, ní bheidh siad faoi réir aon sriain chainníochtúil, cé is
moite de na srianta sin a chuirfear i bhfeidhm i gcomhréir le forálacha an
Rialacháin seo.
CAIBIDIL II
NÓS IMEACHTA FAISNÉISE AGUS COMHAIRLIÚCHÁIN
AN Ö AONTAIS Õ
Airteagal 2
Más rud é, mar thoradh ar aon fhorbairtí
neamhghnácha ar an margadh, go measann Ballstát go bhféadfadh bearta cosanta de
réir bhrí Chaibidil III a bheith de dhíth, cuirfidh sé é sin in iúl don
Choimisiún, a chuirfidh na Ballstáit eile ar an eolas.
ê 37/2014
Airteagal 1 agus Iarscríbhinn 21(2)
Airteagal 3
1. Beidh an Coiste um Choimircí, a bunaíodh le
Rialachán (AE) Uimh. [.../...] ó Pharlaimint na hEorpa agus ón gComhairle[9] de chúnamh ag an
gCoimisiún. Coiste de réir bhrí Rialachán (AE) Uimh. 182/2011 a
bheidh sa Choiste sin.
2. I gcás ina ndéantar tagairt don mhír seo,
beidh feidhm ag Airteagal 5 de Rialachán (AE) Uimh. 182/2011.
3. I gcás ina ndéantar tagairt don mhír seo,
beidh feidhm ag Airteagal 8 de Rialachán (AE) Uimh. 182/2011, i
gcomhar le hAirteagal 5 den Rialachán sin.
ê 1061/2009
Airteagal 4
Chun críche measúnú a dhéanamh ar an staid
eacnamaíoch agus tráchtála maidir le táirge áirithe, féadfaidh an Coimisiún a
iarraidh ar na Ballstáit sonraí staidrimh a sholáthar maidir le treochtaí sa
mhargadh don táirge sin agus, chun na críche sin, ag gníomhú dóibh i gcomhréir
lena reachtaíocht náisiúnta agus le nós imeachta a shonróidh an Coimisiún,
faireachas a fheidhmiú ar onnmhairí táirgí den sórt sin. Déanfaidh na Ballstáit
cibé céimeanna is gá chun éifeacht a thabhairt d'iarrataí ón gCoimisiún agus
cuirfidh siad ar aghaidh chuig an gCoimisiún na sonraí a iarrtar. Cuirfidh an
Coimisiún na Ballstáit eile ar an eolas.
CAIBIDIL III
BEARTA COSANTA
Airteagal 5
ê 37/2014
Airteagal 1 agus Iarscríbhinn 21(3)
1. I dtreo is go seachnófar cás géibheannach
mar gheall ar easpa táirgí riachtanacha, nó d'fhonn cás den sórt sin a
leigheas, agus nuair is gá idirghabháil a dhéanamh láithreach chun leasa an
Aontais, féadfaidh an Coimisiún, ag gníomhú dó ar iarraidh ó Bhallstát nó ar a
thionscnamh féin, agus ag cur chineál na dtáirgí agus ghnéithe áirithe eile na
n‑idirbheart i dtrácht san áireamh, féadfaidh sé onnmhairiú táirge a chur
faoi réir údarú onnmhairithe a thabhairt ar aird, agus rialófar deonú an
údaraithe sin leis na forálacha sin a leagfaidh an Coimisiún síos agus beidh sé
faoi réir na dteorainneacha sin a leagfaidh an Coimisiún síos i gcomhréir leis
an nós imeachta scrúdúcháin dá dtagraítear in Airteagal 3(2), nó i
gcásanna éigeandála, i gcomhréir le hAirteagal 3(3).
2. Tabharfar fógra do Pharlaimint na hEorpa,
don Chomhairle agus do na Ballstáit faoi na bearta a glacadh. Beidh éifeacht ag
na bearta sin láithreach.
ê 1061/2009
(oiriúnaithe)
3. Féadfar na bearta a theorannú
d'onnmhairithe go tíortha áirithe nó d'onnmhairí ó réigiúin áirithe san Ö Aontas Õ . Ní dhéanfaidh siad
difear do tháirgí atá ar an tslí cheana féin chuig teorainn an Ö Aontais Õ .
ê 37/2014
Airteagal 1 agus Iarscríbhinn 21(3)
4. I gcás ina n‑iarrfaidh Ballstát ar an
gCoimisiún idirghabháil a dhéanamh, déanfaidh an Coimisiún cinneadh de bhun
mhír 1, laistigh de chúig lá oibre ar a mhéad ón iarraidh sin a fháil.
5. I gcás ina mbeidh an Coimisiún tar éis
gníomhú de bhun mhír 1 den Airteagal seo, cinnfidh sé, tráth nach déanaí
ná 12 lá oibre tar éis theacht i bhfeidhm an bhirt a bheidh glactha aige, ar
cheart bearta iomchuí a ghlacadh mar a fhoráiltear in Airteagal 6. Más rud
é, ag deireadh na sé seachtaine tar éis theacht i bhfeidhm an bhirt, nach
bhfuil aon bheart glactha, measfar an beart atá i gceist a bheith cúlghairthe.
ê 1061/2009
Airteagal 6
ê 37/2014
Airteagal 1 agus Iarscríbhinn 21(4)
1. Nuair is gá sin chun leasa an Aontais,
féadfaidh an Coimisiún bearta iomchuí a ghlacadh ag gníomhú dó i gcomhréir
leis an nós imeachta scrúdúcháin dá dtagraítear in Airteagal 3(2):
ê 1061/2009
(oiriúnaithe)
(a)          chun cosc a chur ar chás
géibheannach teacht chun cinn mar gheall ar easpa táirgí riachtanacha, nó chun
a leithéid de chás a leigheas;
(b)          chun a cheadú go gcomhlíonfar
gealltanais idirnáisiúnta arna dtabhairt ag an Ö Aontas Õ nó na Ballstáit
uile, go háirithe na cinn a bhaineann le trádáil i dtáirgí príomhúla.
2. Féadfar na bearta dá dtagraítear i mír 1 a
theorannú d'onnmhairithe go tíortha áirithe nó d'onnmhairí ó réigiúin áirithe
de chuid an Ö Aontas Õ . Ní dhéanfaidh siad
difear do tháirgí atá ar an tslí cheana féin chuig teorainn an Ö Aontais Õ .
3. Nuair a thabharfar isteach srianta
cainníochtúla ar onnmhairí, cuirfear an méid seo go háirithe san áireamh:
(a)          méid na n‑earraí a
onnmhairítear faoi chonarthaí arna dtabhairt i gcrích ar ghnáth‑théarmaí
agus ar ghnáthchoinníollacha roimh bheart cosanta de réir bhrí na Caibidle seo
a theacht i bhfeidhm, beart a chuir an Ballstát lena mbaineann in iúl don
Choimisiún i gcomhréir lena dhlíthe náisiúnta; agus
(b)          an gá gan baint amach na haidhme dar
tugadh srianta cainníochtúla isteach a chur i gcontúirt.
ê 37/2014
Airteagal 1 agus Iarscríbhinn 21(5)
Airteagal 7
1. Fad a bhíonn aon bheart dá dtagraítear in Airteagal 5
agus in Airteagal 6 i bhfeidhm, féadfaidh an Coimisiún, arna iarraidh
sin ag Ballstát nó ar thionscnamh an Choimisiúin féin, na nithe a leanas a
dhéanamh:
(a)          éifeachtaí an bhirt a scrúdú;
(b)          a fhionnadh an gá an beart a chur i
bhfeidhm fós.
I gcás ina measfaidh an Coimisiún gur gá an
beart a chur i bhfeidhm fós, cuirfidh sé na Ballstáit ar an eolas dá réir sin.
2. I gcás ina measfaidh an Coimisiún gur
cheart aon bheart dá dtagraítear in Airteagal 5 nó in Airteagal 6 a
chúlghairm nó a leasú, gníomhóidh sé i gcomhréir leis an nós imeachta
scrúdúcháin dá dtagraítear in Airteagal 3(2).
ê 1061/2009
CAIBIDIL IV
FORÁLACHA IDIRTHRÉIMHSEACHA AGUS
CRÍOCHNAITHEACHA
Airteagal 8
ê 37/2014
Airteagal 1 agus Iarscríbhinn 21(6)
Maidir leis na tairgí atá liostaithe in
Iarscríbhinn I, go dtí go nglacfaidh Parlaimint na hEorpa agus an
Chomhairle bearta iomchuí de bhun na ngealltanas idirnáisiúnta a rinne an
tAontas nó na Ballstáit uile, údarófar do na Ballstáit, gan dochar do na
rialacha a bheidh glactha ag an Aontas sa réimse sin, an córas comhroinnte
práinneach a chur chun feidhme lena dtugtar isteach oibleagáid maidir le
leithdháileadh i gcás tríú tíortha dá bhforáiltear i ngealltanais idirnáisiúnta
a bheidh déanta sula dtiocfaidh an Rialachán seo i bhfeidhm.
ê 1061/2009
Cuirfidh na Ballstáit an Coimisiún ar an eolas
láithreach faoi na bearta atá beartaithe acu. Cuirfidh an Coimisiún na bearta
arna nglacadh in iúl don Chomhairle agus do na Ballstáit eile.
ê 37/2014
Airteagal 1 agus Iarscríbhinn 21(7)
Airteagal 9
Déanfaidh an Coimisiún faisnéis maidir le cur
chun feidhme an Rialacháin seo a chur ina thuarascáil bhliantúil maidir le
bearta cosanta trádála a chur i bhfeidhm agus a chur chun feidhme arna cur faoi
bhráid Pharlaimint na hEorpa agus na Comhairle de bhun Airteagal 22a de
Rialachán (CE) Uimh. 1225/2009 ón gComhairle[10].
ê 1061/2009
(oiriúnaithe)
Airteagal 10
Gan dochar d'fhorálacha eile de chuid an Ö Aontais Õ, ní choiscfidh an
Rialachán seo Ballstát ó shrianta cainníochtúla a ghlacadh nó a fhorghníomhú ar
onnmhairí ar mhaithe leis an moráltacht phoiblí, leis an mbeartas poiblí nó le
slándáil an phobail, Ö ná ó Õ cosaint sláinte agus
beatha daoine nó ainmhithe agus plandaí, seoda náisiúnta atá luachmhar nó a
mbaineann luach ealaíne, staire nó seandálaíoch leo, nó maoin tionscail agus
trádála.
Airteagal 11
Beidh an Rialachán seo gan dochar d'fheidhmiú
na n‑ionstraimí lena mbunaítear comheagraíocht na margaí talmhaíochta,
agus d'fheidhmiú na n‑ionstraimí speisialta arna nglacadh faoi Airteagal Ö 352 Õ den Chonradh do
tháirgí talmhaíochta próiseáilte. Feidhmeoidh sé mar chomhlánú ar na
hionstraimí sin.
I gcás táirgí atá cumhdaithe ag ionstraimí den
sórt sin, ámh, ní bheidh feidhm ag Airteagal 5 maidir leis na táirgí sin a
ndéanann rialacha an Ö Aontais Õ maidir le trádáil le
tríú tíortha foráil i dtaobh srianta cainníochtúla ar onnmhairithe a chur i
bhfeidhm. Ní bheidh feidhm ag Airteagal 4 maidir leis na táirgí sin a n‑éilíonn
rialacha den sórt sin ceadúnas nó aon doiciméad eile onnmhairiúcháin i ndáil
leo.
Airteagal 12
Aisghairtear Rialachán (CE) Uimh. Ö 1061/2009 Õ.
Déanfar tagairtí don Rialachán aisghairthe a
fhorléiriú mar thagairtí don Rialachán seo agus léifear iad i gcomhréir leis an
tábla comhghaoil in Iarscríbhinn III.
Airteagal 13
Tiocfaidh an Rialachán seo i bhfeidhm an Ö fichiú Õ lá tar éis lá a
fhoilsithe in Iris Oifigiúil an Aontais Eorpaigh.
Beidh an Rialachán
seo ina cheangal go huile agus go hiomlán agus beidh sé infheidhme go díreach
i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa               Thar
ceann na Comhairle
An tUachtarán                                               An
tUachtarán
[1]               COM(87) 868 miontuairiscí.
[2]               Féach Iarscríbhinn 3 a ghabhann le Cuid A de na
Conclúidí.
[3]               Códú a cuireadh ar chlár reachtaíochta 2014.
[4]               Féach Iarscríbhinn II a ghabhann leis an togra seo.
[5]               IO C […], […], lch. […].
[6]               Rialachán (CE) Uimh. 1061/2009 ón gComhairle an
19 Deireadh Fómhair 2009 lena mbunaítear comhrialacha le
haghaidh onnmhairí (IO L 291, 7.11.2009, lch. 1).
[7]               Féach Iarscríbhinn II.
[8]               Rialachán (AE) Uimh. 182/2011 ó Pharlaimint na
hEorpa agus ón gComhairle an 16 Feabhra 2011 lena leagtar síos na rialacha agus
na prionsabail ghinearálta a bhaineann leis na sásraí maidir le rialú na
mBallstáit ar fheidhmiú cumhachtaí cur chun feidhme ag an gCoimisiún (IO L 55,
28.2.2011, lch. 13).
[9]               Rialachán (AE) Uimh. [.../...] de [...] ó Pharlaimint na
hEorpa agus ón gComhairle maidir le comhrialacha le haghaidh allmhairí (IO L [...],
[...], lch [...]).
[10]             Rialachán (CE) Uimh. 1225/2009 ón gComhairle an 30
Samhain 2009 maidir le cosaint i gcoinne allmhairí dumpáilte ó thíortha nach
baill den Chomhphobal Eorpach iad (IO L 343, 22.12.2009, lch. 51).
ê 1061/2009 (oiriúnaithe)
IARSCRÍBHINN I
 Táirgí dá dtagraítear in Airteagal 8
 Cód AC || Tuairisc
 270900 || Olaí peitriliam agus olaí a fhaightear ó mhianraí biotúmanacha, amh
 2710 || Olaí peitriliam agus olaí a fhaightear ó mhianraí biotúmanacha, seachas olaí atá amh; ullmhóidí nach bhfuil sonraithe ná áirithe in aon áit eile, ina bhfuil 70 % nó níos mó d'olaí peitriliam nó d'olaí as mianraí bitiúmanacha de réir meáchain, nuair is iad na holaí sin is bun‑chomhábhar do na hullmhúcháin; olaí dramhaíola:
 Airteagal 27101111 go hAirteagal 27101190 || Olaí éadroma
 Airteagal 27101911 go hAirteagal 27101929 || Meánolaí
 Airteagal 27101931 go hAirteagal 27101999 || Olaí troma, ach amháin olaí bealaithe, a úsáidtear i gcloig agus in uaireadóirí agus a leithéidí, arna gcoinneáil i ngabhdáin bheaga nach bhfuil níos mó ná 250g glan d'ola iontu
 2711 || Gáis pheitriliam agus hidreacarbóin ghásacha eile:
 – Leachtaithe:
 271112 || – – Própán:
 – – – Própán d'íonacht nach lú ná 99 %
 – – – Eile
 271113 || – – Bútáin
 – I staid ghásach:
 ex27112900 || – – Eile:
 – – – Própán
 – – – Bútáin
_________________
é
IARSCRÍBHINN
II
Rialachán
Aisghairthe mar aon leis an leasú a rinneadh air
 Rialachán (CE) Uimh. 1061/2009 ón gComhairle,       (IO L 291, 7.11.2009, lch. 1) ||   ||
 || Rialachán (AE) Uimh. 37/2014 ó        Pharlaimint na hEorpa agus ón gComhairle     (IO L 18, 21.1.2014, lch. 1) || Pointe 21 den Iarscríbhinn, agus an pointe sin amháin
_____________
IARSCRÍBHINN
III
Tábla
Comhghaoil
 Rialachán (CE) Uimh. 1061/2009 || An Rialachán seo
 Airteagal 1 || Airteagal 1
 Airteagal 2 || Airteagal 2
 Airteagal 4 || Airteagal 3
 Airteagal 5 || Airteagal 4
 Airteagal 6 || Airteagal 5
 Airteagal 7 || Airteagal 6
 Airteagal 8 || Airteagal 7
 Airteagal 9 || Airteagal 8
 Airteagal 9a || Airteagal 9
 Airteagal 10 || Airteagal 10
 Airteagal 11 || Airteagal 11
 Airteagal 12 || Airteagal 12
 Airteagal 13 || Airteagal 13
 Iarscríbhinn I || Iarscríbhinn I
 Iarscríbhinn II || Iarscríbhinn II
 Iarscríbhinn III || Iarscríbhinn III
_____________


               AN COIMISIÚN EORPACH
            An Bhruiséil,13.12.2016
            COM(2016) 788 final
            2016/0393(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (CE) Uimh. 1059/2003 i dtaca leis na típeolaíochtaí críochacha (Tercet)
            (Téacs atá ábhartha maidir le LEE)

               MEABHRÁN MÍNIÚCHÁIN

               1.COMHTHÉACS AN TOGRA

               •Cúiseanna agus cuspóirí an togra

               Foilsíonn Eurostat staitisticí Eorpacha i réimsí éagsúla de chuid an staidrimh, ar an leibhéal réigiúnach, i gcomhréir le

                  Rialachán (CE) Uimh. 1059/2003

               (
                  1
               ) maidir le rangú coiteann d'aonaid chríochacha ar mhaithe le staidreamh (NUTS) a bhunú. Baintear úsáid go forleathan as na staitisticí sin i gcomhthéacs bheartas réigiúnach an Aontais Eorpaigh agus chun incháilitheacht na réigiún a chinneadh i dtaca leis na cistí comhtháthaithe. Le blianta beaga anuas, tá Eurostat tar éis an raon staidrimh a fhoilsítear a leathnú i dtaca le roinnt tíopeolaíochtaí críochacha d'fhonn aghaidh a thabhairt ar an méadú atá ag teacht ar éileamh lucht déanta beartas san Aontas Eorpach ar shonraí den chineál sin agus iad ag gabháil de bheartais um chomhtháthú agus um fhorbairt chríochach. Tá an Coimisiún, i gcomhar leis an Eagraíocht um Chomhar agus Forbairt Eacnamaíochta (ECFE), tar éis na típeolaíochtaí críochacha sin a shainmhíniú, agus tar éis modheolaíochtaí a ghlacadh chun iad a chur ar bun agus a choinneáil ar bun. Ní leagtar amach ná ní shainmhínítear fós, i Rialachán NUTS, na típeolaíochtaí críochacha sin lena gcinntear ceantair agus réigiúin uirbeacha, tuaithe, chósta bíodh is go bhfuiltear ag úsáid na dtípeolaíochtaí sin cheana féin. Ó tharla gan aon aitheantas dlíthiúil ag na típeolaíochtaí seo gona modheolaíochtaí agus nach naithnítear go foirmiúil iad faoin gCóras Staidrimh Eorpach (ESS), ní mór dul i ngleic leis an gceist sin agus típeolaíochtaí staitistiúil, atá aitheanta, neamhchlaonta agus trédhearcach, a dhéanamh díobh.

               Is iad seo a leanas príomhchuspóirí oibríochtúla an tionscnaimh seo:

               1. Aitheantas dlíthiúil a thabhairt do na típeolaíochtaí críochacha, lena náirítear an sainmhíniú a dhéantar ar an rud is cathair ann, ar mhaithe leis an staidreamh Eorpach

               Rialachán lena leasófar

                  Rialachán (CE) Uimh. 1059/2003

                ina ndéanfar na típeolaíochtaí críochacha a chomhtháthú le Rialachán reatha NUTS. Dá bhíthin sin, beifear in ann – i dtionscnaimh bheartas agus i rialacháin théamacha staidrimh – tagairt do na típeolaíochtaí críochacha seo d'fhonn staidreamh Eorpach a bhailiú agus/nó spriocdhíriú ar chríocha ar leith mar atá cathracha, nó limistéir uirbeacha, tuaithe nó chósta agus beartais á ndéanamh. Dá réir sin, cuimseofar sa tionscnamh seo na típeolaíochtaí críochacha reatha atá bunaithe ar leibhéal 3 NUTS (e.g. típeolaíocht uirbeach-thuaithe, réigiúin mheitreapholaiteacha), na haonaid áitiúla riaracháin (e.g. leibhéal an uirbithe, cathracha, limistéir chósta) agus greille-leibhéal dár toisí km cearnach amháin is gá chun na típeolaíochtaí eile a ríomh, atá bunaithe ar dháileadh agus ar dhlús daonra de réir greillecheall.

               2. Na croí-shainmhínithe agus na critéir staitistiúla a leagan síos i dtaca leis na típeolaíochtaí críochacha éagsúla

               D'fhonn an trédhearcacht mhodheolaíoch a chruthú agus cobhsaíocht na dtípeolaíochtaí críochacha a choimirciú in imeacht ama, ní mór na croí-shainmhínithe agus na critéir lena gcruthaítear agus lena nuasghrádaítear na típeolaíochtaí a shonrú sa rialachán gona fhorálacha cur chun feidhme. Chuige sin, i dtaca leis na típeolaíochtaí éagsúla, bainfear úsáid sa tionscnamh as na modheolaíochtaí sin ar ann dóibh cheana.

               3. Cur chun feidhme comhchuibhithe agus trédhearcach a áirithiú ar leibhéal an Aontais Eorpaigh agus sna Ballstáit

               Is é aidhm an tionscnaimh inchomparáideacht agus cobhsaíocht na dtípeolaíochtaí a fheabhsú. Beidh dea-thionchar aige sin agus staitisticí réigiúnacha Eorpacha á dtiomsú agus á scaipeadh.

               4. I gcomhthéacs an ailínithe atá á dhéanamh idir

                  Rialachán (CE) Uimh. 1059/2003

                agus na rialacha nua atá sa Chonradh ar Fheidhmiú an Aontais Eorpaigh ("CFAE"), ba cheart na cumhachtaí a bhronntar ar an gCoimisiún faoi láthair faoin rialachán sin chun gníomhartha a ghlacadh arb aidhm dóibh eilimintí neamhriachtanacha de chuid an rialacháin a leasú, ba cheart na cumhachtaí sin a chomhlánú, i gcomhréir leis an nós imeachta um rialú le grinnscrúdú, trí chumhacht a thabhairt don Choimisiún gníomhartha tarmligthe a ghlacadh.

               •Comhsheasmhacht le forálacha beartais atá ann anois sa limistéar beartais

               Leis an togra seo, d'ionchorprófaí i Rialachán NUTS típeolaíochtaí a bhfuil idirnasc acu le roinnt réimsí staidrimh, mar atá cuntais réigiúnacha, margadh an tsaothair, an fhorbairt tuaithe, an talmhaíocht, an turasóireacht, beartas muirí agus tuilleadh nach iad. D'fhéadfaí, leis seo, faisnéis a chur le chéile ar bhonn típeolaíochtaí glanmhínithe: d'fhéadfaí, mar shampla, OTI na tuaithe a chomparáid le hOTI na gceantar uirbeach, nó a leithéidí seo – líon na noícheanta a chaith turasóirí i gceantair cois farraige seachas i gceantair atá ar shiúl ón bhfarraige, an ráta fostaíochta/dífhostaíochta i dtaca le leibhéal an uirbithe agus rudaí go leor eile.

               Is féidir úsáid a bhaint chomh maith as coincheap ar nós leibhéal an uirbithe chun sonraí a sholáthar do na Náisiúin Aontaithe i dtaobh ceantair tuaithe agus uirbeacha.

               •Comhsheasmhacht le beartais eile de chuid an Aontais

                  Bíonn tionchar nach beag ag na típeolaíochtaí críochacha ar bheartais réigiúnacha i dtaca leis na cuspóirí atá ag an tionscnamh darb ainm An Eoraip 2020 (
                     2
                  ). Mar shampla, bíonn sé d'aidhm ag beartais chomhtháthaithe an Aontais Eorpaigh an éagothromaíocht a laghdú i measc réigiúin an Aontais, agus an fás eacnamaíoch, an fhostaíocht agus an fhorbairt inbhuanaithe a chur chun cinn i réigiúin agus i gceantair atá faoi mhíbhuntáiste. Le roinnt blianta anuas, táthar tar éis fócas níos mó a chur ar idirghabhálacha beartais fianaise-bhunaithe agus ar chur chuige críochach atá níos comhtháite ar mhaithe le léargas a thabhairt ar an éagsúlacht atá le fáil i réigiúin an Aontais e.g. i dtaca leis an bhfostaíocht, an déimeagrafaíocht, an bhochtaineacht, leis an oideachas agus leis an ngníomhaíocht eacnamaíoch. Leagtar béim sna hanailísí atá déanta ar bheartais réigiúnacha nach mór scrúdú a dhéanamh ar na difríochtaí suntasacha atá idir ceantair tuaithe agus ceantair uirbeacha, ar difríochtaí iad nach bhfuil aonfhoirmeach ó Bhallstát go Ballstát (féach, mar shampla, an

                     Séú tuarascáil ar an gComhtháthú eacnamaíoch, sóisialta, agus críochach

                  (
                     3
                  )). Leagtar béim sa bheartas comhtháthaithe 2014-2020 ar straitéisí forbartha críochacha ina bhfuil fócas, ní hé amháin ar cheantair tuaithe agus uirbeacha, ach ar cheantair chósta chomh maith. I bprionsabail an Bheartais Chomhtháthaithe, mar a leagtar amach iad sa

                     Chomhchreat Stráitéiseach

                  (
                     4
                  ), leagtar béim ar a thábhachtaí atá sé go dtabharfaí san áireamh i ngach cur chuige a bhaineann le cur chun cinn an fháis chliste, inbhuanaithe agus chuimsithigh, an ról a bhíonn ag cathracha, ag ceantair uirbeacha, ag ceantair tuaithe, ag ceantair chósta agus an na hidirnaisc uirbeacha/tuaithe. Baineadh leas le gairid, i

                     Rialachán (AE) Uimh. 522/2014

                  (
                     5
                  ), as leibhéal na típeolaíochta uirbiúcháin chun sainmhíniú a dhéanamh ar an incháilitheacht i dtaca le tacaíocht a fháil ó Chiste Forbraíochta Réigiúnaí na hEorpa chun bearta nuálacha a chur i gcrích i gcathracha nó i mbailte agus i mbruachbhailte.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

               Airteagal 338 CFAE is bunús dlí leis an staidreamh Eorpach. Ag gníomhú dóibh i gcomhréir leis an ngnáthnós imeachta reachtach, glacann Parlaimint na hEorpa agus an Chomhairle bearta chun staidreamh a ullmhú, nuair is gá a leithéid ionas go mbeidh an tAontas Eorpach in ann a ról a chur i gcrích.

               •Coimhdeacht (i gcás inniúlacht neamheisiach)

               Tá feidhm ag prionsabal na coimhdeachta a mhéid nach bhfuil an togra faoi inniúlacht eisiach an Aontais Eorpaigh. Ní fhéadann na Ballstáit, agus iad ag gníomhú ar a gconlán féin, cuspóirí na gníomhaíochta atá á beartú a bhaint amach go leordhóthanach, mar atá, na comhpháirteanna riachtanacha a thabhairt isteach i dtaca leis na típeolaíochtaí críochacha. Is éifeachtaí go mór gníomhú ar leibhéal an Aontais Eorpaigh, ar bhunús gníomh dlí de chuid an Aontais, chun córais rangúcháin chomhchuibhithe staidrimh – lena náirítear típeolaíochtaí críochacha a bhfuil cuspóir staidrimh acu ar leibhéal an Aontais Eorpaigh – a bhunú, a chomhordú agus a choinneáil ar bun.

               •Comhréireacht

               Ní aidhm don tionscnamh Rialachán reatha NUTS a leasú ach a mhéid is gá sin. Ó tharla a riachtanaí atá sé go naithneofaí na típeolaíochtaí críochacha don staidreamh agus don cheapadh beartas, is aidhm don tionscnamh Rialachán NUTS a leasú trí na típeolaíochtaí críochacha a ionchorprú sa chreat dlíthiúil gan modhnú do na bunphrionsabail ná struchtúr agus sainmhínithe na réigiún NUTS , ar réigiúin iad a bhfuil glacadh maith leo, teist mhaith orthu agus gan aon díospóid ina dtaobh.

                  Meastar gurb í an rogha seo an cur chuige is cothroime ó thaobh réiteach a aimsiú idir an gá atá le beart agus an rún atá ann raon an tionscnaimh a theorannú don mhéid is lú a theastaíonn chun na cuspóirí a bhaint amach. Ó tharla gur códú ar thípeolaíochtaí gona gcomhpháirteanna ar ann dóibh cheana atá i gceist, agus gurb é an Coimisiún (Eurostat) a dhéanfaidh bainistiú ar shannadh na dtípeolaíochtaí, ní bheidh i gceist leis ach cuid an bheagáin den chostas ar na hinstitiúidí náisiúnta staidrimh agus gan aon chostas ar lucht gnó ná ar na saoránaigh.

               •Rogha ionstraime

               An ionstraim atá beartaithe: rialachán.

               I bhfianaise chuspóirí agus inneachar an togra, agus ó tharla gur togra lena leasaítear rialachán ar ann dó cheana atá i gceist leis an togra, meastar gur rialachán is feiliúnaí mar ionstraim sa chás seo.

               3.TORTHAÍ NA MEASTÓIREACHTAÍ EX POST, AN CHOMHAIRLIÚCHÁIN LEIS NA PÁIRTITHE LEASMHARA AGUS NA MEASÚNUITHE TIONCHAIR

               •Meastóireachtaí ex-post/seiceálacha oiriúnachta ar reachtaíocht atá ann cheana

               Ó tharla nach náirítear leis an reachtaíocht atá ann cheana na típeolaíochtaí, is deacair dálaí aonfhoirmeacha a chur ar bun agus a áirithiú i dtaca le cur chun feidhme comhchuibhithe.

               •Comhairliúcháin leis na geallsealbhóirí

               I dtaca leis na geallsealbhóirí sin is mó a mbeidh tionchar ag an togra seo orthu, is iad sin institiúidí náisiúnta staidrimh na mBallstát. Thug an Coimisiún (Eurostat) lámh sa chúram luath go maith sa scéal agus bhraith siad cuid mhaith ar a gcuid aiseolais agus saineolais siúd agus an togra á dhréachtú.

               Chuathas i gcomhairle cúpla uair le hArdStiúrthóireacht an Bheartais Réigiúnaigh agus Uirbigh (AS REGIO) (sa Choimisiún) – ina cáil mar an eintiteas a bhaineann an úsáid is mó as sonraí réigiúnacha – agus fuarthas aiseolas luachmhar uaithi.

               I bhfianaise a theicniúla leis an togra seo, níor measadh gur ghá aon bhaint a bheith ag aon chomhlacht eile leis.

               •Bailiú agus úsáid saineolais

                  Rinneadh na coincheapanna a bhain leis na típeolaíochtaí a fhorbairt i ndlúthchomhar le Eurostat, AS REGIO agus leis an Airmheán Comhpháirteach Taighde – a chuir ionchur lárnach teicniúil ar fáil – agus leis an Eagraíocht um Chomhar agus Forbairt Eacnamaíochta (ECFE), trí thacar coincheapanna gona modheolaíochtaí éagsúla arbh ann dóibh cheana a thabhairt le chéile.

                  Baineann an ECFE freisin úsáid as na típeolaíochtaí comhchuibhithe chun críocha staidrimh agus anailíseacha.

               •Measúnú tionchair

               Ní dhearnadh aon mheasúnú tionchair mar nach mbaineann aon iarmhairtí eacnamaíocha, sóisialta ná comhshaoil ar fiú trácht orthu leis an togra agus mar nach dtarraingeoidh sé aon chostas breise ar ghnólachtaí ná ar shaoránaigh. Is é aidhm an tionscnaimh, den chuid is mó, Rialachán reatha NUTS a chomhlánú leis na heilimintí sin is gá chun na hathruithe atá tarlaithe do chóras rangúcháin na gcríoch i dtaca le staidreamh de a thabhairt san áireamh.

               •Oiriúnacht rialála agus simpliú

               De thairbhe an chódaithe a dhéantar i Rialachán NUTS ar na típeolaíochtaí críochacha, ní gá iad a shainmhíniú ná a mhíniú in aon ghníomhartha dlí sainiúla eile, i ngníomhartha a bhaineann le cathracha nó leis an bhforbairt tuaithe mar shampla. Fágann sin go ndéantar simpliú agus comhchuibhiú ar an reachtaíocht a bhaineann leis an bhforbairt uirbeach agus tuaithe agus leis an mbeartas muirí.

               •Cearta bunúsacha

               Ní dhéanfaidh an togra seo aon difear do chearta bunúsacha.

               4.IMPLEACHTAÍ BUISÉADACHA

               Níl aon impleachtaí ag an togra maidir le buiséad an Aontais Eorpaigh.

               5.EILIMINTÍ EILE

               •Pleananna cur chun feidhme agus socruithe faireacháin, meastóireachta agus tuairiscithe

               Toisc go bhfuil na típeolaíochtaí in úsáid cheana féin d'ainneoin nach bhfuil aitheantas dlíthiúil acu, níl sé i gceist aon phlean cur chun feidhme ná forálacha faireacháin a ullmhú ina leith. I bprionsabal, is mar seo a leanas a dhéanfar na típeolaíochtaí a chinneadh agus a fhoilsiú:

               Déanfaidh an Coimisiún (Eurostat) pé ríomhanna is gá chun na típeolaíochtaí a shannadh tráth a dtagann fáil ar shonraí nua faoi dháileadh agus faoi dhlús daonra sna greillechealla. Is gnách gurb amhlaidh a bhíonn ach a ndéantar daonáireamh. Is féidir nuashonrú ar bhonn níos teoranta a dhéanamh ar bhonn bliantúil ar son na mBallstát lena mbaineann i dtaca le hathruithe ar struchtúr áitiúil nó réigiúnach na mBallstát a thaifead.

               Nuair a bheidh na ríomhanna tosaigh seo déanta ag an gCoimisiún (Eurostat), roinnfidh sé na torthaí leis na Ballstáit. Féadfaidh siadsan na torthaí sin a fhíorú nó a mhodhnú de réir pé dálaí geografacha is ábhartha don Bhallstát.

               Nuair a bheifear ar aon fhocal leis na Ballstáit i dtaobh na dtorthaí, foilseoidh an Coimisiún (Eurostat) ar na suíomhanna gréasáin saintiomnaithe iad.

               Chun na típeolaíochtaí a chomhchuibhiú, ní mór dálaí aonfhoirmeacha a chur i bhfeidhm. Ba chóir an Coimisiún a chumhachtaí sin a dhéanamh ionas na típeolaíochtaí a chur chun feidhme trí bhíthin gníomhartha cur chun feidhme.

               •Míniú mionsonraithe ar fhorálacha sonracha an togra

               Ó tharla nach nathróidh an togra substaint Rialachán NUTS, a bhfuil glactha go forleathan leis agus dea-theist dá réir air, ní leasaítear leis an togra seo ach a bhfuil riachtanach chun cuspóirí an togra a bhaint amach.

               Tá sé beartaithe roinnt forálacha de chuid Rialachán (CE) Uimh. 1059/2003 a leasú nó forálacha nua a chur ina nionad ar na cúiseanna a leanas:

               - Airteagal 1

               Leathnaítear, leis an Airteagal nua, ábhar Rialacháin NUTS tríd na típeolaíochtaí críochacha agus na greillí staidrimh sin is gá chun iad a ríomh a chur leis, bunaithe ar an dáileadh agus dlús daonra sin a léirítear sna greillechealla aonair. Soiléirítear leis chomh maith ról agus lipéadú na naonad áitiúil riaracháin (AÁRanna), a bhfuil an lipéadú acu i míréir le Rialachán reatha NUTS (mar atá ‘comhpháirteanna de NUTS’ agus aonaid riaracháin is lú ná sin’).

               - Airteagal 2

               In Airteagal 2, scriostar mír 5. Tagraítear ansin do theachtaireacht ba dhlite in 2005, dhá bhliain tar éis theacht i bhfeidhm do chéad Rialachán NUTS in 2003. Fágann sin go bhfuil sé imithe i léig.

               - Airteagal 3

               In Airteagal 3, cuirtear mír 4 in oiriúint do na nósanna imeachta institiúideacha nua a tugadh isteach de bhun Chonradh Liospóin (trí imeacht ón nós imeachta rialúcháin lena ngabhann grinnscrúdú chuig gníomhartha tarmligthe).

               I mír 5, scriostar an abairt deiridh mar nach gá aon chumhacht ina leith sin a thabhairt don Choimisiún.

               - Airteagal 4

               Leagtar amach in Airteagal 4 an AÁR. Déantar freisin soiléiriú agus simpliú ar na forálacha a bhaineann leis na ceanglais tarchuir. Is amhlaidh nár tuigeadh iad seo go dtí seo ar shlí chomhleanúnach.

               Ar deireadh, tugtar de chumhacht don Choimisiún gníomhartha tarmligthe a ghlacadh d’fhonn liostaí na naonad áitiúil riaracháin atá in Iarscríbhinn III a ghabhann le Rialachán NUTS a ghlacadh.

               - Airteagal 4a

               Cuirtear isteach Airteagal 4a d’fhonn na greillí staitistiúla sin a chuirfidh an Coimisiún ar bun agus a fhoilseoidh sé a thabhairt isteach, ar greillí iad lena ríomhfar na típeolaíochtaí críochacha do na réigiúin agus do na ceantair.

               - Airteagal 4b

               Tugtar isteach leis an Airteagal 4b nua na típeolaíochtaí féin agus tugtar don Choimisiúin cumhachtaí cur chun feidhme chun dálaí aonfhoirmeacha a chur ar bun i dtaca leis na típeolaíochtaí a chur i bhfeidhm ar bhealach comhchuibhithe.

               - Airteagal 5

               Sa leagan nua d’Airteagal 5, déantar an fhoclaíocht a shoiléiriú agus a shimpliú. Tugtar de chumhacht don Choimisiún gníomhartha tarmligthe a ghlacadh d’fhonn an rangú de réir NUTS atá in Iarscríbhinn I a ghabhann le Rialachán NUTS a oiriúnú.

               - Airteagal 7 agus Airteagal 7a

               Déantar Airteagal 7 a nuashonrú chun tagairt a dhéanamh don choiste inniúil a chuidíonn leis an gCoimisiún agus é ag glacadh gníomhartha cur chun feidhme; baineann an leagan nua d’Airteagal 7a le feidhmiú an tarmligin i gcomhréir leis an gComhaontú Idirinstitiúideach maidir le Reachtóireacht Níos Fear.

               - Airteagal 8

               Scriostar Airteagal 8. Tagraíodh ansin do thuairisc ar chur chun feidhme Rialachán NUTS, ba dhlite in 2006, trí bliana tar éis theacht i bhfeidhm do chéad Rialachán NUTS in 2003. Fágann sin go bhfuil sé imithe i léig.

               2016/0393 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (CE) Uimh. 1059/2003 i dtaca leis na típeolaíochtaí críochacha (Tercet)

               (Téacs atá ábhartha maidir le LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH

               Ag féachaint don Chonradh ar Fheidhmiú an Aontais Eorpaigh, agus go háirithe d’Airteagal 338(1) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa(
                  6
               ),

               Ag féachaint don tuairim ó Choiste na Réigiún(
                  7
               ),

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Rialachán (CE) Uimh. 1059/2003 ó Pharlaimint na hEorpa agus ón gComhairle(
                  8
               ) an 26 Bealtaine 2003 lena mbunaítear rangú coiteann d'aonaid chríochacha le haghaidh staidrimh (Ainmníocht na naonad críochach le haghaidh staidrimh, NUTS) d’fhonn bailiú, tiomsú, agus scaipeadh an staidrimh réigiúnaigh chomhchuibhithe a éascú san Aontas Eorpach.

               (2)Ar mhaithe le ceapadh beartais níos spriocdhírithe a bhaint amach, tá an Coimisiún, i gcomhar le hECFE, tar éis tacar de thípeolaíochtaí críochacha a shainmhíniú lenar féidir na haonaid staidrimh a bunaíodh faoi Rialachán NUTS a rangú.

               (3)Baintear úsáid cheana as na típeolaíochtaí sin faoin gCóras Staidrimh Eorpach (ESS), go háirithe leibhéal an uirbithe, lena náirítear an sainmhíniú a thugtar ar an rud is ‘cathair’ ann, chun, mar shampla, sainmhíniú a dhéanamh ar an incháilitheacht i dtaca le tacaíocht a fháil ó Chiste Forbraíochta Réigiúnaí na hEorpa chun bearta nuálacha a chur i gcrích i gcathracha nó i mbailte agus i mbruachbhailte(
                  9
               ).

               (4)Ní mór códú a dhéanamh ar na típeolaíochtaí ionas gur féidir sainmhínithe agus dálaí gan débhrí a leagan amach i dtaca le típeolaíochtaí críochacha; áiritheofar leis sin go gcuirfear na típeolaíochtaí i bhfeidhm ar shlí chomhchuibhithe thrédhearcach, agus go gcuirfear bonn daingean fúthu. Ba cheart an méid sin a bheith ina chúnamh agus staidream Eorpach á thiomsú agus á scaipeadh.

               (5)Ba cheart úsáid a bhaint as córas ina bhfuil greillí staidrimh chun típeolaíochtaí críochacha na réigiún agus na gceantar atá i gceist a ríomh agus a aitreabúidiú ó tharla iad seo ag brath ar an dáileadh agus dlús daonra a bhíonn i ngreillechealla dár toisí km cearnach amháin.

               (6)Is ceart soiléiriú a thabhairt ar roinnt mionghnéithe a bhaineann leis na haonaid áitiúla riaracháin (AÁRanna) chun téarmeolaíocht liostaí na naonad áitiúil riaracháin a shimpliú agus sásra seachadta na liostaí ó na Ballstáit chuig an gCoimisiún (Eurostat) a shimpliú freisin.

               (7)Chun teacht chun oiriúna le forbairtí comhfhreagracha sna Ballstáit, is ceart an chumhacht chun gníomhartha a ghlacadh a tharmligean chuig an gCoimisiún i gcomhréir le hAirteagal 290 den Chonradh i dtaca leis na nithe seo a leasú: an rangú de chuid Rialachán NUTS atá in Iarscríbhinn I, liosta na naonad reatha riaracháin atá in Iarscríbhinn II, agus liosta na naonad áitiúil riaracháin atá in Iarscríbhinn III a ghabhann le Rialachán (CE) Uimh. 1059/2003. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena náirítear ar leibhéal na saineolaithe, agus go ndéanfar na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach maidir le Reachtóireacht Níos Fearr an 13 Aibreán 2016(
                  10
               ). Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, gheobhaidh Parlaimint na hEorpa agus an Chomhairle na doiciméid uile ag an am céanna a bhfaighidh saineolaithe na mBallstát iad, agus beidh rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bheidh ag déileáil le hullmhú na ngníomhartha tarmligthe.

               (8)Chun coinníollacha aonfhoirmeacha a áirithiú maidir leis an Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún i ndáil le cur i bhfeidhm na dtípeolaíochtaí críochacha agus leis an amshraith nach mór do na Ballstáit a thabhairt don Choimisiún i gcás ina leasaítear rangú NUTS. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle(
                  11
               ).

               (9)Ba cheart, dá bhrí sin, Rialachán (CE) Uimh. 1059/2003 a leasú dá réir sin,

               TAR ÉIS AN RIALACHÁN SEO A GHLACADH:

               Airteagal 1

               Leasaítear Rialachán (CE) Uimh. 1059/2003 mar seo a leanas:

               (1)Cuirtear an méid seo a leanas in ionad Airteagal 1:

               ‘Airteagal 1

               Ábhar

               1. Bunaítear leis an Rialachán seo rangú coiteann d'aonaid chríochacha ar mhaithe le staidreamh (NUTS) d’fhonn bailiú, tiomsú, agus scaipeadh an staidrimh réigiúnaigh chomhchuibhithe a éascú ar leibhéil chríochacha éagsúla ar fud an Aontais Eorpaigh.

               2. Leagtar amach an rangú NUTS in Iarscríbhinn I.

               3. Beidh na haonaid áitiúla riaracháin (AÁRanna), dá dtagraítear in Airteagal 4, ina gcomhlánú ar an rangú NUTS.

               4. Beidh na greillí staitistiúla, dá dtagraítear in Airteagal 4a, ina gcomhlánú ar an rangú NUTS. Bainfear úsáid astu chun típeolaíochtaí daonra-bhunaithe a ríomh.

               5. Trí thípeanna a leagan amach do na haonaid chríochacha, beidh típeolaíochtaí críochacha an Aontais, dá dtagraítear in Airteagal 4b, ina gcomhlánú ar an rangú NUTS.’;

               (2)in Airteagal 2, scriostar mír 5;

               (3)Leasaítear Airteagal 3 mar a leanas:

               (a)Cuirtear an méid seo a leanas in ionad mhír 4:

               ‘4. Leagtar síos in Iarscríbhinn II na haonaid reatha riaracháin a úsáidtear don rangú NUTS. Cumhachtófar don Choimisiún gníomhartha tarmligthe a ghlacadh i gcomhréir le hAirteagal 7a d’fhonn Iarscríbhinn II a oiriúnú i bhfianaise forbairtí comhfhreagracha sna Ballstáit.’;

               (b)
                     i mír 5, cuirtear an méid seo a leanas in ionad an tríú fomhír:

               ‘Féadfaidh cuid de na haonaid neamhriaracháin, áfach, imeacht ó na tairseacha sin de bharr cúinsí geografacha, socheacnamaíocha, stairiúla, cultúrtha nó comhshaoil, go háirithe i gcás na noileán agus na réigiún is forimeallaí.’;

               (4)Cuirtear an méid seo a leanas in ionad Airteagal 4:

               ‘Airteagal 4

               Aonaid áitiúla riaracháin

               1. I ngach aon Bhallstát, déanfaidh na haonaid áitiúla riaracháin (AÁRanna) leibhéal 3 de chuid NUTS a fhoroinnt i gceann nó i bpéire de leibhéil eile arna mbunú ar aonaid chríochacha. Beidh ceann amháin ar a laghad de leibhéil na naonad áitiúil riaracháin ina aonad riaracháin mar a shainmhínítear in Airteagal 3(1) agus a leagtar amach in Iarscríbhinn III. Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 7a d’fhonn liosta na naonad áitiúil riaracháin in Iarscríbhinn III a oiriúnú i bhfianaise forbairtí comhfhreagracha sna Ballstáit.

               2. Le linn an chéad leath de gach bliain, seolfaidh na Ballstáit chuig an gCoimisiún (Eurostat), maille le tagairt do 31 Nollaig na bliana roimhe sin, liosta AÁRanna (agus aon athrú a cuireadh orthu) agus an réigiún de chuid NUTS 3 lena mbaineann. Agus sin á dhéanamh aige, leanfaidh sé an fhormáid do shonraí leictreonacha a éilíonn an Coimisiún (Eurostat).

               3. Faoi 31 Nollaig gach bliain, foilseoidh an Coimisiún (Eurostat), ar an gcuid sin dá shuíomh gréasáin lena mbaineann, liosta na naonad áitiúil riaracháin.’

               (5)cuirtear isteach Airteagal 4a agus Airteagal 4b mar seo a leanas:

               ‘Airteagal 4a

               Greillí staitistiúla

               Foilseoidh an Coimisiún (Eurostat) agus coinneoidh sé ar bun, ar an gcuid sin dá shuíomh gréasáin lena mbaineann, córas ina bhfuil greillí staitistiúla ar leibhéal an Aontais. Beidh na greillí staitistiúla sin i gcomhréir leis na sonraíochtaí a leagtar síos i Rialachán (AE) Uimh. 1089/2010 ón gCoimisiún(
                  12
               ).

               Airteagal 4b

               Típeolaíochtaí críochacha de chuid an Aontais

               1. Foilseoidh an Coimisiún (Eurostat) agus coinneoidh sé ar bun, ar an gcuid sin dá shuíomh gréasáin lena mbaineann, típeolaíochtaí arna dtáirgeadh as aonaid chríochacha ar leibhéal NUTS, liosta na naonad áitiúil riaracháin agus greillechealla.

               2. Bunófar an típeolaíocht ghreillebhunaithe ag an leibhéal greilleghléine dár toisí 1 km2 mar leanas:

               –‘lárionaid uirbeacha’,

               –‘cnuasionaid uirbeacha’,

               –‘greillechealla tuaithe’.

               3. Bunófar na típeolaíochtaí seo a leanas ar leibhéal na naonad áitiúil riaracháin:

               (a) leibhéal an uirbithe (DEGURBA):

               –‘Ceantair uirbeacha’:

               –‘Cathracha’ nó ‘Ceantair dhlúsdhaonra’,

               –‘Bailte agus bruachbhailte’ nó ‘Dlúscheantair idirmheánacha’,

               –‘Ceantair tuaithe’ nó ‘Ceantair tearcdhaonra’;

               (b) ceantair uirbeacha fheidhmiúla:

               – ‘Cathracha’ gona ‘Zóin chomaitéireachta’;

               (c) ceantair cois cósta:

               –‘Ceantair cois cósta’,

               –‘Ceantair i bhfad ón gcósta’.

               Má tá níos mó ná leibhéal amháin riaracháin de chuid na naonad áitiúil riaracháin sa Bhallstát, rachaidh an Coimisiún (Eurostat) i gcomhairle leis an mBallstát chun a chinneadh cén leibhéal riaracháin de chuid liosta na naonad áitiúil riaracháin a úsáidfear chun na típeolaíochtaí a leagan síos ina leith.

               4. Bunófar na típeolaíochtaí seo a leanas ar leibhéal 3 de chuid NUTS:

               a) típeolaíocht uirbeach-thuaithe:

               –‘Réigiúin uirbeacha den chuid is mó’,

               –‘Réigiúin eatramhacha’,

               –‘Réigiúin tuaithe den chuid is mó’;

               b) típeolaíocht mheitreapholaiteach:

               –‘Réigiúin mheitreapholaiteacha’,

               –‘Réigiúin neamhmheitreapholaiteacha’;

               c) típeolaíocht chósta:

               –‘Ceantair chósta’,

               –‘Réigiúin i bhfad ón gcósta’.

               5. Leagfaidh an Coimisiún amach, de bhíthin gníomhartha cur chun feidhme, dálaí aonfhoirmeacha chun go gcuirfear i bhfeidhm na típeolaíochtaí go comhchuibhithe ar fud na mBallstát agus ar leibhéal an Aontais. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 7.’;

               (6)Leasaítear Airteagal 5 mar a leanas:

               (a)Cuirtear an méid seo a leanas in ionad mhír 4:

               ‘4. Déanfar aon leasuithe a chuirfear ar an rangú NUTS a ghlacadh i ndara leath na bliana féilire, gach trí bliana ar a luaithe, de réir na gcritéar a leagtar amach in Airteagal 3; Ina ainneoin sin, má dhéantar atheagrú nach beag ar struchtúr ábhartha riaracháin an Bhallstáit, féadfar na leasuithe a chuirfear ar an rangú NUTS a ghlacadh laistigh de thréimhse is giorra ná sin thuas.

               Cumhachtófar don Choimisiún gníomhartha tarmligthe a ghlacadh i gcomhréir le hAirteagal 7a d’fhonn an rangú NUTS in Iarscríbhinn I a oiriúnú i bhfianaise forbairtí comhfhreagracha sna Ballstáit. Ó 1 Eanáir na dara bliana ó glacadh an gníomh tarmligthe dá dtagraítear sa chéad fhomhír, beidh pé sonraí réigiúnacha a sheolfaidh na Ballstáit chuig an gCoimisiún (Eurostat) bunaithe ar an rangú NUTS leasaithe.’;

               (b)cuirtear an méid seo a leanas in ionad mhír 5:

               ‘5. Nuair a leasófar an rangú NUTS, tarchuirfidh an Ballstát sin lena mbaineann an amshraith don mhiondealú réigiúnach nua chuig an gCoimisiún (Eurostat), le cur in ionad na sonraí sin a tarchuireadh cheana.

               Leagfaidh an Coimisiún amach, de bhíthin gníomhartha cur chun feidhme, dálaí aonfhoirmeacha don amshraith gona fad, agus a indéanta atá sé sin a chur ar fáil á thabhairt san áireamh aige. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 7.

               Cuirfear an amshraith ar fáil go dtí Lá Caille na ceathrú bliana ó glacadh gníomh tarmligthe, mar a shonraítear i mír 4.’;

               (7)Cuirtear an méid seo a leanas in ionad Airteagal 7:

               ‘Airteagal 7

               Nós imeachta coiste

               1. Beidh an Coiste um an gCóras Staidrimh Eorpach de chúnamh ag an gCoimisiún. Beidh an coiste sin ina choiste de réir bhrí Rialachán (AE) Uimh. 182/2011.

               2. I gcás ina ndéanfar tagairt don mhír seo, beidh feidhm ag Airteagal 5 de Rialachán 182/2011.’;

               (8)cuirtear Airteagal 7a isteach mar a leanas:

               ‘Airteagal 7a

               An tarmligean a fheidhmiú

               1. Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.

               2. Déanfar an chumhacht chun gníomhartha tarmligthe a ghlacadh dá dtagraítear in Airteagal 3(4), Airteagal 4(1) agus Airteagal 5(4) a thabhairt don Choimisiún go ceann tréimhse neamhchinntithe ama amhail ón[Publications Office: please insert exact date of entry into force of this Regulation].

               3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 3(4), in Airteagal 4(1) agus in Airteagal 5(4) a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.

               4. Sula nglaca sé gníomh tarmligthe, rachaidh an Coimisiún i mbun comhairliúcháin le saineolaithe arna nainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr.

               5. A luaithe a ghlacfaidh sé gníomh tarmligthe, tabharfaidh an Coimisiún fógra, an tráth céanna, do Pharlaimint na hEorpa agus don Chomhairle faoi.

               6. Ní thiocfaidh gníomh tarmligthe a ghlactar de bhun Airteagal 3(4), Airteagal 4(1) agus Airteagal 5(4) i bhfeidhm ach amháin mura mbeidh aon agóid curtha in iúl ag Parlaimint na hEorpa ná ag an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dhul in éag na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Cuirfear dhá mhí leis an tréimhse sin ar thionscnamh Pharlaimint na hEorpa nó na Comhairle.’;

               (9)Scriostar Airteagal 8.

               Airteagal 2

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)
                  Rialachán (CE) Uimh. 1059/2003 ó Pharlaimint na hEorpa agus ón gComhairle an 26 Bealtaine 2003 maidir le rangú coiteann d'aonaid chríochacha ar mhaithe le staidreamh (NUTS) a bhunú. (IO L 154, 21.6.2003, lch. 1).

                     (2)
                  http://ec.europa.eu/europe2020/index_en.htm.

                     (3)
                  http://ec.europa.eu/regional_policy/en/information/publications/reports/2014/6th-report-on-economic-social-and-territorial-cohesion.

                     (4)
                  IO L 347, 20.12.2013, lch. 320.

                     (5)
                  IO L 148, 20.5.2014, lch. 1.

                     (6)
                  IO C , , lch. .

                     (7)
                  IO C , , lch. .

                     (8)
                  Rialachán (CE) Uimh. 1059/2003 ó Pharlaimint na hEorpa agus ón gComhairle an 26 Bealtaine 2003 maidir le rangú coiteann d'aonaid chríochacha le haghaidh staidrimh (NUTS) a bhunú (IO L 154, 21.6.2003, lch. 1).

                     (9)
                  IO L 148, 20.5.2014, lch. 1.

                     (10)
                  IO L 123, 12.5.2016, lch. 1.

                     (11)
                  Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13).

                     (12)
                  Rialachán (AE) Uimh. 1089/2010 ón gCoimisiún 23 Samhain 2010 lena gcuirtear i bhfeidhm Treoir 2007/2/CE ó Pharlaimint na hEorpa agus ón gComhairle maidir le hidir-inoibritheacht seirbhísí agus tacair shonraí spásúla.